Review Filem: Hi, Mom (2021)

(AMARAN SPOILER) Seperti mana biasa kita selalu menonton filem yang berkisahkan berkenaan kasih ibu kepada seorang anak. Akan tetapi jarang sekali untuk kita lihat filem yang bercorakkan dan berkisarkan tentang kisah kasih anak terhadap ibu. Filem Hi, Mom mengisahkan tentang perjalanan hidup seorang anak kepada sepasang suami isteri yang sering membawa kisah yang kurang baik...

Hi, Mom

(AMARAN SPOILER)
Seperti mana biasa kita selalu menonton filem yang berkisahkan berkenaan kasih ibu kepada seorang anak. Akan tetapi jarang sekali untuk kita lihat filem yang bercorakkan dan berkisarkan tentang kisah kasih anak terhadap ibu.
Filem Hi, Mom mengisahkan tentang perjalanan hidup seorang anak kepada sepasang suami isteri yang sering membawa kisah yang kurang baik kepada ibunya. Sehinggalah pada suatu masa, si anak ini telah memalsukan satu sijil layak memasuki sebuah institut pengajian tinggi dan perkara itu tidak lama kemudian terbongkar di hadapan saudara maranya yang lain. Kemudian pada suatu hari mereka berdua telah ditimpa kemalangan jalan raya dan si ibu telah koma buat seketika. Si anak berada di samping ibunya dan berharap untuk tidak terus menerus mengecewakan ibunya.

Tanpa diduga, si anak mengalami satu peristiwa yang aneh di mana beliau telah dibawa ke zaman lampau iaitu zaman di mana ibunya masih muda remaja dan zaman beliau masih belum dilahirkan. Mengetahui bahawa ibunya perlu menyertai satu pertandingan yang akan mengubah hidup ibunya, si anak telah berusaha sedaya upaya pada zaman tersebut agar ibunya dapat bertanding dalam pertandingan bola tampar itu.
Selain daripada itu, banyak lagi perkara yang telah beliau sedaya upaya mengubahnya agar nasib ibunya turut berubah pada masa akan datang. Akhirnya, si anak sedar bahawa segala apa yang dilaluinya adalah petanda bahawa ibunya akan pergi meninggalkannya buat selamanya.

Hi, Mom merupakan sebuah filem yang bergenre drama yang cukup baik garapan perjalanan ceritanya dibantu dengan aspek visual yang agak luar biasa. Dimulakan dengan “intro” yang memaparkan mulanya hidup si anak dan si ibu. Perkembangan watak yang diberikan dapat diikuti daripada awal hingga akhir. Walaupun ada beberapa watak yang muncul hanya seketika, namun kemunculan mereka tidak dibazirkan bagi mencipta “moment” dalam penceritaan.

Tidak dinafikan ada beberapa perkara yang dilihat agak tidak sedap untuk dipandang dan dihayati serta perjalanan cerita yang sedikit meleret setelah selesai 1 jam 30 minit kemudian ia kembali menangkap perhatian penonton di akhir 30 minit yang seterusnya.
Tangisan penonton? Terpulang kepada citarasa masing masing namun jujur dikatakan bahawa bergenang jua airmata saya semasa menonton filem ini. Sesungguhnya kenangan bersama ibu kita semua tidak akan dapat kita lupakan walaupun mungkin dia telah pergi daripada hidup kita buat selamanya kerana hidup ini tidak ada satu perkara yang pasti mengenainya melainkan kematian.
Secara keseluruhannya, filem ini adalah sebuah filem drama komedi keluarga yang cukup enak untuk ditonton dengan sentuhan konsep “pengembaraan masa” yang diberikan. Komedinya kena, dramanya ada. Walaupun mungkin pelakonnya tidak secantik model model yang ada, namun nilai estetika penceritaannya itu tidak dapat kita nafikan.
“Yang sentiasa ada dalam ingatan kita adalah ibu kita pada umur 50 tahun beliau, namun kita lupa bahawa beliau pernah sihat, muda dan kuat suatu ketika dahulu.”

                   Rating Kakimuvee

4/5

Jia Ling, Shen Teng, Chen He, Zhang Xiaofei


Miki Ishikawa, Desmond Chiam Bintangi Siri Falcon & The Winter Soldier

Siri Disney+ Falcon and the Winter Soldier dilaporkan menambah dua lagi pelakon iaitu Miki Ishikawa dan Desmond Chiam. Bagaimanapun, watak kedua-dua pelakon tersebut masih belum didedahkan pihak studios.

The Falcon and The Winter Soldier dibintangi Anthony Mackie dan Sebastian Stan yang akan membawakan watak mereka dalam Marvel Cinematic Universe (MCU) sebagai Sam Wilson a.k.a Falcon dan Bucky Barnes a.k.a Winter Soldier.

The Falcon and The Winter Soldier

Mereka akan disertai pelakon Daniel Bruhl dan Emily VanCamp yang meneruskan peranan mereka sebagai Helmut Zero dan Agent Sharon Carter serta pendatang baru dalam dunia MCU, Wyatt Russell yang memainkan peranan sebagai U.S Agent.

Setakat ini, plot masih lagi tidak diketahui, tetapi menurut penulis Derek Kolstad, siri ini akan memiliki aura seperti francais John Wick.

The Falcon and The Winter Soldier akan bersiaran sebanyak 6 episod dan akan disiarkan di Disney+ mulai Ogos tahun hadapan.

The Falcon and The Winter Soldier


Tunku Mona Riza Bakal Hasilkan Filem Biopik Atlet Paralampik Negara, Ridzuan Puzi

Selepas memenangi anugerah Pengarah Harapan FFM29 menerusi filem Redha, pengarah Tunku Mona Riza mendedahkan projek terbaru beliau tidak lama lagi. Pengarah berusia 50 tahun itu memberitahu akan mengarahkan sebuah filem biopik atlet parampik negara, Ridzuan Puzi tidak lama lagi.

Beliau bercakap selepas ditemuramah oleh wartawan Cinemaonline.com

“InsyaAllah, if everything goes well, my second film would be about Ridzuan Puzi, our Paralympian who won gold medal at the 2016 Summer Paralympics in Rio,” – Tunku Mona Riza

Menurutnya laman web berkenaan, filem berkenaan dalam proses pembangunan skrip dan pengarah tersebut dalam proses perbincangan dengan beberapa pelabur tempatan.

Selain menang dalam kategori Pengarah Harapan di Festival Filem Malaysia Ke-29, filem Redha juga turut mengondol anugerah Pelakon Lelaki Terbaik menerusi pelakonnya Nam Ron serta Pelakon Wanita Harapan menerusi pelakon June Lojong dan juga Pelakon Kanak-Kanak Terbaik menerusi pelakon Harith Haziq

Selain itu, Tunku Mona juga turut melahirkan rasa gembiranya diatas kemenangan beberapa anugerah filem arahannya itu dalam Festival yang berlangsung pada hari Sabtu yang lalu.

“This win means a lot to me. First and foremost, even though the film has travelled everywhere, there’s nothing like winning in your own home ground. It’s a different feeling altogether,”

Redha juga pernah memenangi anugerah Festival antarabangsa antaranya di Film Festival Philippines yang mana June Lojong memenangi anugerah Pelakon Wanita Terbik dan juga memenangi anugerah khas Juri di festival tersebut


Doctor Strange Mungkin Memulakan Penggambaran Pada 2019?

Berita ini belum disahkan lagi, tetapi khabar angin mengatakan, sekuel Doctor Strange bakal memulakan penggambaran pada musim bunga tahun hadapan.

Sebelum ini, presiden Marvel Studio, Kevin Fiege mendedahkan sekuel Doctor Strange antara filem-filem Marvel fasa 4 yang bakal dihasilkan. Selain itu juga, terdapat laporan menyebut beberapa filem fasa 4 Marvel akan memulakan produksi mereka pada musim panas 2019 di United Kingdom. Antara yang disebut-sebut adalah filem Doctor Strange, Black Widow dan The Eternals.

Bagaimanapun, laporan yang didedahkan laman web CBR.Com menyebut, penggambaran filem Doctor Strange 2 akan bermula lebih awal iaitu pada musim bunga tahun hadapan. Jika laporan yang didedahkan itu tepat, ia akan menjadikan filem kedua fasa 4 Marvel yang akan memulakan produksi selepas filem Spider-Man: Far From Home.

Dalam filem Avengers: Infinity War yang lalu, Doctor Strange merupakan salah seorang adiwira yang menjadi mangsa kepada Thanis. Walaupun karakternya dimatikan dalam filem tersebut, Doctor Strange dijangkakan akan kembali hidup dalam filem Avengers 4 yang akan ditayangkan pada tahun hadapan.


3 MALAYSIAN MEN WE CAN’T GET ENOUGH OF SEEING ON THE BIG SCREEN

Malaysia is known to be the land of great food, scenic mountains, gorgeous beaches, and creative comebacks like “Mak kau hijau” as well as “Si bodoh, kau dengar sini”.

But today, we’re not here to discuss these amazing things that Malaysia offers, but instead, we’re here to appreciate the men in our country that have made our days better with their presence on the big screen. Here are 3 Malaysian men we can’t get enough of (but lucky for us, we can catch them anytime on Netflix)!

We’ve got to start off with a bang, don’t we? This Malaysian-British actor, model, and TV host first graced our small screens on various programmes that were aired on national TV.

Years later, just when we thought we had gotten over the Golding fever, he made a comeback with Crazy Rich Asians, based on Kevin Kwan’s novel of the same title. Although he’s now happily married to TV host and fitness instructor Liv Lo, Henry Golding will always be like a mug of iced Milo to us- our beverage of choice for all time.

15 years ago, Remy Ishak was introduced to the film industry by an independent director, Osman Ali. Since then, Malaysians were hooked. Not only did he captivate us with his acting skills in Pulang and Sangkar, but Remy Ishak is also known to be kind and grateful to his fans.

However, MCO proved to be a bit too much for the actor when he openly sought help for depression as he was living alone in isolation for months. But like the true champ he is, he bounced right back up! Send some love to Remy Ishak and if you didn’t already know, we heard he’s still on the market…

This man can do it all- he’s an actor, comedian, singer, rapper, and producer. Born in 1982, he started his career at only 13 and has never looked back since then. Always down-to-earth and relatable, this actor is living a life of bliss with his better half, Syatilla Melvin, and he’s not afraid to tell the world that they’ve just celebrated their fifth wedding anniversary last week!

Now, where can we find a man like this? While we continue searching and know that he’s off the market for good, we can still swoon over him as we watch him bless our screens in movies such as S.A.M., Polis Evo, and Polis Evo 2.

Did you really think we were going to end this without actually trying to claim Ross Butler as one of our favourite Malaysian men on the big screen? Yes, we know he was born in Singapore but his mom is Malaysian, so technically, he’s partly Malaysian, and we will leave it at that, #doneclaim.

This man is not all looks, he’s got the brain to match, too. Before embarking on an acting career, he took up Chemical and Biomolecular Engineering at the Ohio State University, before realising that it wasn’t his passion and dropped out a year later. He began acting at the age of 21 and dare we say, it was his best decision ever.

His latest film, To All The Boys: Always and Forever, will be launched on Netflix on 12th February, so you know what to do.

To All The Boys: Always and Forever

To All The Boys: Always and Forever

To All The Boys: Always and Forever


Filem Animasi “Super Mario Bros.” Lakonan Chris Pratt Dapat Poster Berwarna-Warni

Nintendo dan Illumination akan melancarkan teaser trailer pertama Super Mario Bros. pada Khamis ini, dan sementara menunggu pandangan pertama filem animasi lakonan Chris Pratt itu, satu poster berwarna-warni telah didedahkan kepada umum.

Poster tersebut hanya menunjukkan Mario dari belakang bersama beberapa Toad yang comel, dan ini pastinya mendapat reaksi dari peminat tegar Mario yang tidak sabar untuk melihat adaptasi terbaru permainan video klasi ini.

Anda boleh lihat poster tersebut dibawah:

Thursday. Official teaser trailer. Live on Nintendo Direct. pic.twitter.com/Ttrpn5TXJ5— The Super Mario Bros. Movie (@supermariomovie) October 4, 2022

Bintang Guardians of the Galaxy, Chris Pratt akan membawa suara Mario dalam peranan utama. Menyertai Pratt adalah Charlie Day sebagai Luigi, Anya Taylor-Joy sebagai Princess Peach, Jack Black sebagai Bowser, Keegan-Michael Key sebagai Toad, Seth Rogen sebagai Donkey Kong, Kevin Michael Richardson sebagai Kamek, Fred Armisen sebagai Cranky Kong, dan Sebastian Maniscalco sebagai Spike.

Pelakon suara asal Mario, Charles Martinet, turut terlibat dan akan “membuat kemunculan istimewa dalam filem ini.”

Pencipta Mario, Shigeru Miyamoto, akan menjadi penerbit bersama wakil Illumination, Chris Meledandri.

Super Mario Bros. akan ditayangkan pada 7 April ini.


Disney+ Hotstar Lancar Trailer Pertama “Home Sweet Home Alone”, Akan Ditayangkan Pada 12 November Ini

Disney+ Hotstar telah melancarkan trailer pertama untuk filem penggembaraan komedi terbaru, Home Sweet Home Alone. Filem keenam dari francais kegemaran ramai Home Alone ini akan membuat debut pada 12 November 2021, eksklusif di Disney+ Hotstar. Anda boleh tonton trailer tersebut dibawah.

Max Mercer adalah kanak-kanak lelaki yang nakal dan bijak, yang telah ditinggalkan keluarganya ketika mereka bercuti di Jepun. Jadi, apabila pasangan suami isteri yang berusaha mendapatkan puasaka tak ternilai harganya di rumah keluarga Mercer, terserah kepada Max untuk melindungi dirinya dari pengaruh … dan dia akan melakukan apa sahaja untuk menjatuhkan mereka. Huru-hara komedi yang epik aka berlaku, tetapi di sebalik kekacauan, Max menyedari bahawa sebenarnya tiada tempat yang lebih indah seperti rumahnya.

Filem ini dibintangi Ellie Kemper (“Unbreakable Kimmy Schmidt”), Rob Delaney (“Deadpool 2”), Archie Yates (“Jojo Rabbit”), Aisling Bea (“Living with Yourself”), Kenan Thompson (“Saturday Night Live”), Tim Simons (“Veep”), Pete Holmes (“The Secret Life of Pets 2”), Devin Ratray (“Home Alone”), Ally Maki (“Toy Story 4”), Chris Parnell (“Anchorman 2: The Legend Continues”) dan diarahkan oleh Dan Mazer (“Dirty Grandpa”).

Lakon layar ditulis oleh Mikey Day & Streeter Seidell (“Saturday Night Live”), berdasarkan cerita oleh Mikey Day & Streeter Seidell. Hutch Parker (“X-Men: Dark Phoenix”) dan Dan Wilson (“Patriots Day”) berkhidmat sebagai penerbit, bersama Jeremiah Samuels (“Stuber”) yang berkhidmat sebagai penerbit eksekutif.


Bintang “Black Panther” Letitia Wright Dikecam Netizen Kerana Kongsi Video Anti-Vaksin

Nampaknya, Letitia Wright tidak sebijak Shuri!

Bintang Black Panther, Letitia Wright, telah dikecam hebat oleh netizen di Amerika Syarikat kerana kongsikan video anti-vaksin di media sosial.

Menurut laporan media antarabangsa, Wright telah menyiarkan pautan ke video YouTube yang memaparkan Tomi Arayomi menyampaikan isu vaksin tanpa sebarang fakta. Perbuatan pelakon itu jelas sekali mengundang kekecewaan peminatnya.

Walaupun dia berhak keatas pendapatnya, tetapi sebagai contoh kepada masyarakat terutamanya kepada para remaja, tindakannya itu sangat memalukan, lebih-lebih lagi video itu memaparkan dakwaan yang tidak berasas mengenai vaksin.

Related Posts “Black Panther 2” Akan Memulakan Penggambaran Julai Tahun Hadapan

Selain itu juga, Wright turut berdebat dengan peminat mengenai isu vaksin, dan mempertahankan perbuatannya itu. Anda boleh lihat perdebatannya dengan peminat dibawah:

Antivaksin adalah golongan yang menolak pemberian imunisasi kepada anak masing-masing, dan ini menjadi punca kepada munculnya kembali penyakit cegahan vaksin. Dakwaan yang mengatakan vaksi menyebabkan autisme telah dipatahkan dengan Penerangan, dan bukti (practice based evidence).

Selain itu juga, golongan ini menolak vaksin kerana kononnya ia adalah agenda Yahudi untuk menghancurkan umat islam, sedangkan negara Israel turut memberi imunisasi kepada rakyat mereka. Keraguan status halal vaksin juga sudah dijawab Jabatan Kemajuan Islam Malaysia (JAKIM) dan Kementerian Kesihatan Malaysia (KKM). Vaksin yang digunakan di Malaysia adalah halal. – Sohana Abdul Hamid, (2019). Anti Vaksin: Apakah Natijahnya Kepada Masyarakat? Universiti Kebangsaan Malaysia


Musim Ketujuh Agents of S.H.I.E.L.D Akan Menjadi Musim Terakhir, Tonton Trailer Promo Disini

Selepas lama bertahan, akhirnya siri televisyen Marvel Agents of S.H.I.E.L.D bakal menemui penghujungnya. Semasa menghadiri barisan panelist siri televisyen tersebut di konvensyen San Diego Comic Con baru-baru ini, bos Marvel TV Jeph Loeb mengumumkan, musim ketujuh Agents of S.H.I.E.L.D akan menjadi musim terakhir siri televisyen tersebut.

Dengan perkembangan terbaru itu, stesen penyiar ABC telah melancarkan trailer terbaru sempena finale musim keenam. Trailer tersebut memberi pandangan pertama 4 episod terakhir musim keenam akan datang. Anda boleh saksikan trailer tersebut dipemain video dibawah.

Musim keenam Agents of S.H.I.E.L.D dibintangi Clark Gregg, Ming-Na Wen, Chloe Bennet, Iain De Caestecker, Elizabeth Henstridge, Henry Simmons, dan Natalia Cordova-Buckley.

Siri televisyen ini Joss Whedon, Jed Whedon & Maurissa Tancharoen, yang turut bertindak selaku penerbit eksekutif bersama-sama Jeffrey Bell dan Jeph Loeb dan Jim Chory.

Agents of S.H.I.E.L.D bersiaran di saluran Astro FOX HD (724) setiap hari Sabtu.


IT (2017) Review

Semasa New Line Cinema mengumumkan pembikinan filem IT pada tahun 2009, ramai peminat-peminat Novel Stephen King dan peminat miniseries IT yang diterbitkan pada awal 90an bimbang filem ini mungkin akan gagal dan tidak mencapai prestasi yang diharapkan oleh mereka. Malah terdapat juga peminat mula membandingkan badut Pennywise versi Tim Curry dengan aktor Bill Skarsgård semasa pelakon tersebut dipilih untuk membawakan watak badut terkenal itu.

Namun setelah tayangan pertamanya di Los Angeles pada 5 September yang, filem yang bergenre seram thriller itu telah menerima kritikan yang cukup positif dari pengkritik dan juga menganggap filem IT adalah filem adaptasi Stephen King terbaik yang pernah dihasilkan.

Saya yang berkesempatan menonton filem ini mengakui, IT adalah salah satu filem seram paling menarik setakat ini untuk tahun 2017.

Diarahkan oleh pengarah Andy Muschietti serta ditulis oleh Chase Palmer, Cary Fukunaga, dan Gary Dauberman, IT yang telah memulakan tayangannya pada harini mengisahkan badut Pennywise (lakonan Bill Skarsgård) yang akan muncul setiap 27 tahun disebuah bandar kecil Derry bagi memburu mangsanya iaitu kanak-kanak. Berlatarbelakangkan tahun 1989, Pennywise telah muncul dan telah mendapat mangsanya pertama iaitu George yang merupakan adik kepada watak utama, Bill (lakonan Jaeden Lieberher). Sejak dari itu lebih sedozen kanak-kanak yang tinggal dibandar tersebut telah hilang disebabkan oleh entiti tersebut.

Bill merupakan ketua kepada sekumpulan kanak-kanak “poyo” yang dikenali sebagai The Losers Club. Cuba mencari adiknya hilang, Bill bersama rakan-rakannya akhirnya telah bertembung dan diburu oleh Pennywise. Tidak mahu badut tersebut terus mengganas pada masa akan datang, mereka telah memburu dan cuba menghentikan keganasan entiti tersebut dari terus menjadikan kanak-kanak di bandar tersebut sebagai mangsanya.

Kekuatan filem IT ini bukan sahaja terletak pada elemen-elemen seram dan babak-babak jump scare yang boleh membuatkan penonton terkejut dan mengurut dada. Perjalanan ceritanya juga cukup teliti, tidak meleret walaupun sedikit perlahan di awal tayangan filem. Malah pembangunan watak setiap karakter utama dalam filem ini digarap dengan begitu jelas dan “simple”. Ini membuatkan penonton dapat memahami plot filem secara keseluruhan, latarbelakang setiap karakter dan apa yang mereka takuti serta bagaimana mereka dapat mengatasi ketakutan mereka apabila berhadapan dengan Pennywise.

Selain itu juga, kebijaksanaan pengarahnya dalam menyelitkan elemen-elemen humor kanak-kanak dalam filem ini telah dapat mengurangkan sedikit ketengangan pada penonton setelah dikejutkan dengan babak-babak seram dan thrill. Body language seperti Ben dan si mulut lazer Richie kadang kala membuatkan penonton ketawa dengan telatah dua karakter tersebut. Ini membuatkan IT sangat unik dan sedikit berbeza dari filem-filem seram yang lain yang kadang kalanya terlampau serius dan merumitkan.

Lakonan para pelakon kanak-kanak juga boleh dianggap terbaik dan begitu menjadi. Mereka sangat berbakat dan berjaya membawa watak-watak mereka dengan begitu baik sekali. Begitu juga watak Pennywise yang dilakonkan oleh Bill Skarsgård. Beliau berjaya membawa watak badut tersebut setanding dengan pelakon asal Tim Curry. Ekspresi muka, dialog dan suaranya berjaya menghasilkan badut yang cukup menakutkan. Antara babak yang paling saya suka adalah semasa babak Pennywise muncul di skrin dihadapan kanak-kanak tersebut, rata-rata penonton pada waktu itu begitu terkejut dan menarik nafas panjang. Satu babak yang sangat-sangat tidak dijangka.

Bagaimanapun Sound skor yang dihasilkan oleh Benjamin Wallfisch dan babak jump scare nya boleh dianggap cliche dan tak jauh beza dengan filem-filem seram yang lain. Tetapi jika dihasilkan pada masa dan tempat yang sesuai, apa salahnya. Sekurang-kurangnya IT boleh mengejutkan serta menakutkan penonton apabila babak-babak tersebut ditunjukkan dengan begitu baik kepada mereka.

Walaupun diklasifikasikan sebagai 18 atau R-Rated, tidak begitu banyak babak-babak gore dan ganas yang ditonjolkan dalam filem ini. Klasifikasi tersebut mungkin diletakkan kerana karakter-karakter kanak-kanak tersebut serta dialog yang diucapkan oleh mereka tidak sesuai untuk ditonton oleh mereka yang dibawah umur. Bagaimanapun, karakter tersebutlah menjadi salah satu faktor menyumbang ke”menarik”kan filem IT.

Secara keseluruhan, Andy Muschietti serta para penulis lakonlayar IT berjaya menterjemahkan novel Stephen King dalam bentuk filem dengan begitu baik sekali dan berjaya memberi kepuasan tidak terhingga kepada penonton. Tetapi ini baru tajuk pertama kerana Pennywise pasti akan kembali, dan The Losers Club akan bergabung semula untuk menamatkan terus riwayat badut tersebut dari terus memburu kanak-kanak.


Kenapa Bukan J’Son Jadi Bapa Peter Quill Dalam Filem Guardians of the Galaxy Vol. 2

Rasanya bukan rahsia lagi siapakah bapa kepada Peter Quill aka Star-Lord dalam filem Guardians of the Galaxy. Bapanya telah diketahui selepas James Gunn mendedahkannya kepada peminat. James Gunn tidak mahu meniru gaya Star Wars yang merahsiakan siapa bapa Luke Skywalker, sebaliknya dia terus mendedahkan kepada umum tanpa perlu menyimpan rahsia.

Seperti yang kita ketahui, dalam filem Guardians of the Galaxy Vol. 2, bapa Peter Quill adalah Ego The Living Planet, sebuah entiti purba dan sangat berkuasa di angkasa lepas dan karakter tersebut dibawa oleh aktor veteren terkenal, Kurt Russell. Persoalannya sekarang, kenapa James Gunn mengangkat Ego the Living Planet sebagai bapa kepada Peter Quill, bukannya J’Son, raja kepada Planet Spartax?

Menurut komik, J’Son telah terkandas di Bumi, kemudian diselamatkan dan dibantu Meredith Quill. Kedua-duanya menjalinkan hubungan intim sebelum J’Son terpaksa pulang ke planetnya untuk berperang. Semasa J’Son meninggalkan Meredith, dia tidak tahu bahawa wanita tersebut telah mengandungkan anaknya, Peter Quill.

Tetapi Ego The Living Planet pula sangat berbeza dalam versi komik. Dia adalah hidupan purba yang telah lama wujud dan dia hidup dalam bentuk sebuah planet. Peter Quill dan Ego The Living Planet langsung tidak mempunyai apa-apa hubungan dan Ego tidak pernah bertukar bentuk dalam manusia dan mempunyai hubungan intim dengan manusia. Ego juga bukanlah dikira sebagai Villain atau superhero, tetapi dia banyak membantu Superhero terutamanya hero-hero di Bumi.

Kenapa James Gunn memilih Ego menjadi bapa Peter Quill?

Seperti kebiasaan filem-filem Superhero komik, pasti ada sedikit twist apabila mereka menterjemahkan komik ke filem. Guardians of the Galaxy tidak terkecuali. Menurut James Gunn, dia sengaja mengantikan J’Son kepada Ego The Living Planet sebagai bapa kepada Peter Quill. Tujuannya ialah mahu memperlihatkan kepada penonton bapa Peter Quill adalah seorang yang sangat berkuasa, dan bertaraf dewa, bukannya anak kepada seorang raja.

“I didn’t like that in the comics J’Son is a king, and he also reeked very much of Star Wars, so I didn’t want that same sort of thing,” Gunn said. “I like the idea of Quill’s father being an ancient, cosmic, incredibly powerful being who, just like Rocket, has problems connecting to other people because […] there’s nothing else like him. This character has a hard time connecting to other people because he’s a god who’s been alone for billions of years.” – James Gunn.

Kenyataan James Gunn jelas mahu menunjukan bapa Peter Quill  bukanlah orang biasa, tetapi merupakan para dewa. Sama seperti lagenda Greek, antara Dewa Zeus dan anaknya Hercules. Kiranya status Peter Quill dalam filem Guardians of the Galaxy adalah seorang anak dewa atau demi-god dan mempunyai kuasa yang hebat.

Jadi, kepada peminat Guardians of the Galaxy, berdasarkan siri komik, bapa kepada Peter Quill ada J’son namun telah diubah kepada Ego The Living Plaent dalam dunia cinematic, dengan tujuan bagi melihatkan filem ini lebih menarik dan menunjukan Peter Quill adalah hero yang mempunyai abiliti tersembunyi berbanding karakternya dalam versi komik, manusia biasa yang bergantung pada alatannya dan kebijaksanaan akal.


Jumlah Penonton “Daredevil” Di Netflix Melonjak Susulan Tayangan “Spider-Man: No Way Home” & “Hawkeye”

Apabila Disney mendedahkan perancangan mereka untuk wujudkan platform penstriman mereka sendiri, Netflix dengan segera membatalkan rancangan Marvel Television, dan studio itu kemudiannya diserap masuk ke Marvel Studios.

Berita kemasukkan Marvel Television ke Marvel Studios sudah tentunya menggembirakan peminat, yang berharap dapat melihat karakter Marvel Netflix disatukan dalam dunia Marvel Cinematic Universe. Ya, rancangan-rancangan Marvel Netflix mungkin sudah tiada, tetapi Marvel Studios akhirnya dapat menggunakan kesemua karakter dari siri-siri Marvel Netflix.

Sebagai permulaan, Marvel Studios telah menggoda peminat dengan kehadiran Matt Murdock lakonan Charlie Cox dalam Spider-Man: No Way Home dan Kingpin lakonan Vincent D’Onofrio dalam siri Hawkeye, dan penampilan sulung mereka dalam MCU telah membawa kebangkitan semula minat terhadap siri Daredevil.

Sudah lebih tiga tahun sejak Musim 3 Daredevil berakhir, dan siri itu kini menduduki tempat kelapan dalam senarai 10 Teratas SVOD Nielsen untuk rancangan asli antara 20 Disember – 26 Disember.

Pekara ini tidak pernah berlaku lebih-lebih lagi untuk rancangan televisyen yang telah dibatalkan beberapa tahun lalu. Tetapi, ianya masuk akal kerana para peminat mungkin menonton kembali siri Daredevil atau menontonnya buat kali pertama selepas bertemu dengan watak-watak ini dalam MCU.

Menurut data yang dikongsikan Variety, Daredevil memperoleh jumlah tonton sebanyak 195 juta minit untuk kesemua 39 episodnya.

Bagaimanapun, hanya Daredevil sahaja yang mencatatkan lonjakkan jumlah penonton, untuk siri-siri Marvel Netflix lain seperti The Defender, The Punisher atau Iron Fist, tidak sebarang perubahan atau minat dari penonton.

Marvel Studios dilaporkan mempunyai rancangan besar untuk watak yang dikenali sebagai ‘Man Without Fear’ itu. Menurut beberapa laporan, Cox dikatakan bakal muncul dalam dua siri terbaru MCU, She-Hulk dan Echo, dengan watak Daredevil itu dijangka mempunyai siri atau filemnya yang tersendiri.


Ford v Ferrari Kuasai Carta Box Office, Charlie’s Angels Tersungkur

Filem biografi drama terbitan 20th Century Fox, Ford v Ferrari berjaya menguasai carta box office domestik Amerika Syarikat apabila meraih sebanyak $31 juta dolar pada minggu pembukaan. Filem arahan James Mangold dan lakonan Matt Damon serta Christian Bale itu turut mencatatkan prestasi yang baik dipasaran antarabangsa dengan kutipan sebanyak $21.4 juta dolar, menjadikan jumlah keseluruhan minggu pembukaan sebanyak $52.4 juta dolar.

Ditempat kedua adalah filem perang Midway terbitan Lionsgate yang mencatatkan kutipan sebanyak $8.75 juta dolar, menjadikan jumlah kutipan keseluruhan sejak ia ditayangkan kini mencecah $53.7 juta dolar. Bagaimanapun, kutipan tersebut masih jauh untuk menyamai kos pembikinan sebanyak $100 juta dolar.

Filem terbitan Sony Charlie’s Angels bagaimanapun tidak bernasib baik apabila hanya meraih $8.6 juta dolar pada minggu pembukaan. Untuk pasaran antarabangsa pula, filem reboot sekuel itu hanya mengutip $19.3 juta dolar menjadikan jumlah keseluruhan sebanyak $27.9 juta dolar. Sony dilaporkan telah memotong separuh dari bajet pemasaran, dan maklumbalas negatif yang diterima menyukarkan lagi Charlie’s Angel dipentas box office.

Untuk filem-filem lain, Playing With Fire lakonan John Cena berjaya meraih $8.55 juta dolar menjadikan jumah keseluruhan sebanyak $25.4 juta dolar. Last Christmas terbitan studio Universal menambah $6.7 juta dolar menjadikan jumlah keseluruhan sebanyak $35.5 juta dolar.

Filem terbaru Warner Bros., Doctor Sleep mencatatkan penurunan penonton apabila hanya meraih $6.1 juta dolar menjadikan jumlah terkumpul sebanyak $53.8 juta dolar.


Episod Akhir MOVING Catat Jumlah Penonton Tertinggi Di Disney+ Hotstar

Selepas tayangan luar biasa selama tujuh minggu yang memikat penonton di seluruh dunia dengan pandangan baharunya terhadap genre superhero, siri Korea Moving sekali lagi memecahkan rekod untuk menjadi siri yang mencatatkan jumlah penonton tertinggi bagi episod akhir di Disney+ Hotstar merentasi rantau APAC termasuklah di Korea, Filipina dan Taiwan.

Dilancarkan pada 9 Ogos 2023, Moving mencatatkan pencapaian luarbiasa sejak penampilan sulung, segera menjadi siri asli Korea yang paling ramai penonton di Disney+ Hotstar dan Hulu.

Siri itu juga menerima pujian kerana memberi nafas baharu kepada genre superhero. Siri epik 20 episod itu juga mendapat pujian kritikan kerana struktur naratifnya yang berani, urutan aksi dinamik dan penceritaan yang menakjubkan.

Dibintangi beberapa pelakon ternama dalam industri Korea Selatan, termasuk Ryu Seungryong, Han Hyojoo dan Zo Insung, Moving mengisahkan sekumpulan pengintip Korea Selatan yang berusaha untuk melindungi anak-anak mereka yang berkuasa besar daripada bahaya dan eksploitasi di tangan agensi kerajaan yang berniat jahat.

Pada mulanya direkrut kerana kebolehan luar biasa mereka, termasuk kebolehan terbang, penyembuhan segera dan deria yang dipertingkatkan, pengintip itu hilang tanpa jejak selepas ditugaskan untuk menjalankan misi yang semakin meragukan.

Kini dengan anak-anak mereka mempamerkan kebolehan yang sama dan pembunuh upahan berbahaya dengan pantas memilih individu yang berkuasa besar, ibu bapa mesti meninggalkan kehidupan aman mereka untuk menjadi “raksasa” seperti dahulu.

Dipuji sebagai “membuktikan kuasa kandungan K yang berkualiti” oleh KBS Media; digelar “saga adiwira yang melambung tinggi” dengan “Episod akhir yang epik yang membuatkan kita sebak” oleh South China Morning Post, dan “kisah adiwira dengan teras emosi” oleh Forbes, siri ini dengan cepat menjadi salah satu rancangan yang paling disukai di Disney+ (Hotstar).

Strim kesemua episod Moving secara eksklusif di Disney+ Hotstar.


Review Three Billboards Outside Ebbing, Missouri 2018.

Klasifikasi: 18
Tarikh Tayangan: 22 Feb 2018
Genre: Drama
Edaran: 20th Century Fox
Pelakon: Frances McDormand, Woody Harrelson, Sam Rockwell, John Hawkes, Peter Dinklage
Pengarah: Martin McDonagh

Sebuah filem yang mengisahkan tentang kehidupan seorang wanita yang merupakan seorang ibu tunggal kepada dua orang anak. Namun, kehidupan salah seorang anaknya tidak lama kerana meninggal dunia dalam satu tragedi yang amat menyayat hati dimana dia telah dirogol dan dibunuh di sebuah lokasi yang terletak berhampiran dengan tiga papan iklan (billboard) yang ada di kawasan kediaman mereka.

Peristiwa ini walau bagaimanapun tidak ditunjukkan secara langsung dalam paparan filem ini. Dan ini semestinya memberi satu pertanyaan kepada penonton. Peristiwa ini juga merupakan satu peristiwa yang cukup terkenal di pekan Ebbing itu sendiri.

Si ibu tadi kemudiannya telah mendapat idea untuk menyewa tiga papan iklan tersebut dan meletakkan perkataan – perkataan yang menimbulkan pertanyaan kepada mereka yang membacanya. Perkara ini kemudiannya telah menggegarkan pejabat polis Ebbing dan wanita ini tadi telah didatangi oleh beberapa orang polis meminta dia menurunkan kata – kata yang ada pada papan tanda tersebut.

Bermula daripada kejadian tersebut, pelbagai perkara telah berlaku dan ini juga meninggalkan kesan terhadap penduduk pekan tersebut lebih – lebih lagi pihak polis yang terlibat dengan penyiasatan kes kematian anak kepada wanita tersebut.

Filem Three Billboards Outside Ebbing Missouri ini digarap menggunakan teknik yang berlatar-masa-kan masa semasa. Dengan kadar penggunaan teknik imbas kembali yang minima, pihak produksi berjaya menimbulkan tanda tanya kepada penonton tentang perkara yang berlaku.

Pihak produksi juga berjaya memainkan emosi penonton dengan menggabungkan elemen sedih melalui mainan sinematografi yang baik ditambah dengan muzik latar yang cukup unik dan kena pada babak – babaknya yang ada.

Perjalanan ceritanya pula walau bagaimanapun boleh dikatakan agak “dry” kerana memfokuskan kepada peristiwa yang berlaku akan tetapi banyak mesej mengenai kehidupan dan perasaan yang berjaya disampaikan oleh pihak produksi kepada penonton.

Penutup filem ini telah dibuat oleh pihak produksi dengan meninggalkan bahagian terakhirnya kepada diri penonton itu sendiri untuk membuat tafsiran mereka sendiri.

Memandangkan filem ini merupakan International Screening, maka tiada sari kata disediakan sepanjang tayangnya dan filem ini juga hanya ditayangkan di pawagam GSC yang terpilih sahaja.

” Hate doesnt solve anything. “


Amityville: The Awakening Review

Diinspirasikan dari kisah sebenar pembunuhan kejam yang berlaku pada tahun 1970an yang mana 6 sekeluarga dibunuh kejam oleh ahli keluarga mereka sendiri, Amityville: The Awakening mengisahkan sebuah keluarga yang berpindah ke sebuah rumah yang menjadi legenda penduduk setempat kerana rumah tersebut adalah tempat berlakunya pembunuhan kejam tersebut.

Dibintangi oleh Jennifer Jason Leigh, Bella Thorne, Cameron Monaghan, Kurtwood Smith, Taylor Spreitler, McKenna Grace & Jennifer Morrison, Amityville: The Awakening mampu memberikan sedikit kejutan kepada penonton dengan babak-babak “jump scare” dan unsur-unsur suspens yang diterapkan oleh pengarah filem Franck Khalfoun .

Plot filem ini sangat simple dan “straight foward” tanpa ada plot twist yang begitu ketara. Penonton mudah memahami perjalanan filem ini dan mudah menjangkakan apa yang akan berlaku pada babak seterusnya. Bagi saya, walaupun plotnya simple, kekuatan filem Amityville ini terletak pada babak “jump scare” yang diiringi dengan sound score yang begitu menyeramkan.

Mengisahkan Belle dan adik perempuannya Juliet berserta abang yang koma, James dan ibunya Joan yang berpindah ke sebuah rumah yang terletak di Amityville. Rumah tersebut menjadi legenda penduduk setempat kerana rumah tersebut pernah berlaku pembunuhan kejam. Sejak menduduki rumah tersebut, Belle seringkali diganggu bayangan dari kejadian yang pernah berlaku dirumah tersebut dan dia juga mendapati, entiti jahat dirumah tersebut sedang merasuki badan abangnya yang sedang koma.

Walaupun Amityville: The Awakening adalah filem berbudget rendah, mereka masih mampu hasilkan sebuah filem yang baik dari segi tone, details, runut bunyi dan segala details dalam filem ini. Apa yang menariknya, walaupun tidak banyak menunjukan entiti paranormal yang mengganggu keluarga tersebut, ia masih mampu membuatkan penonton terkejut.

Lakonan para pelakon boleh dianggap biasa-biasa sahaja. Karakter-karakter dalam filem ini terutama karakter utama, Belle lakonan Bella Thorne tidak begitu kuat dan menyakinkan. Tidak seperti pelakon-pelakon utama dalam filem-filem seram yang lain yang sering tunjukkan ekspresi ketakutan apabila berhadapan dengan entiti paranormal, Belle bagi penulis adalah karakter yang sama seperti hantu, tidak mempunyai perasaan dan ekspresi emosi yang sama disepanjang perjalanan filem.

Secara keseluruhannya, walaupun Amityville: The Awakening sebuah filem seram yang baik, tetapi ianya juga mudah dilupakan. Tanpa plot yang begitu kuat dan jalan cerita yang cukup simple, serta lakonan para pelakon yang biasa-biasa sahaja, penonton mungkin tidak mahu menonton filem ini buat kali kedua dalam tempoh yang cukup lama. Ianya boleh dibuat koleksi filem seram, tapi meletakkan sebaris dengan filem-filem seram hebat agak mustahil dan jauh ketinggalan.


Foto Set Penggambaran “Spider-Man: No Way Home” Dedah Pertemuan Spidey & Doctor Strange Di Sanctum Sanctorum

Spider-Man: No Way Home akan ditayangkan pada 17 Disember ini, tetapi peminat nampaknya sudah tidak sabar untuk melihat trailer pertama filem ketiga Spider-Man Sony/Marvel itu. Apapun, sementara kita menantikan pelancaran trailer Spider-Man: No Way Home, mari kita lihat foto dari set penggambaran yang pasti membuatkan peminat teruja.

Foto tersebut, yang anda boleh lihat dibawah, menampilkan pandangan pertama yang kabur tentang pertemua Spidey dan Doctor Strange di Sanctum Sanctorum.

Spidey kelihatan mendarat di atas kenderaan berhampiran ketika Sorcerer Supreme memerhatikannya dari rumah. Trak F.E.A.S.T,  organisasi yang terkenal dalam komik Marvel Spider-Man, turut kelihatan di latarbelakang gambar. Selain itu juga, Peter Parker nampaknya mengenakan suit berwarna merah dan hitam dari Spider-man: Far From Home.

Sekadar berspekulasi – kehadiran Spider-Man di Sanctum Sanctorum mungkin kerana dia mahu mendapatkan bantuan Doctor Strange selepas identitinya rahsia mula terbongkar.

#HappySpiderManDay 🕷🕸 get hyped for #SpiderManNoWayHome with a new set photo! More Details HERE: https://t.co/sze4vEUg3g pic.twitter.com/D73OkvCL0H— 3C Films (@3CFilm) August 1, 2021

Spider-Man: No Way Home diarahkan oleh Jon Watts dari lakon layar yang ditulis oleh Chris McKenna dan Erik Sommers. Tom Holland kembali meneruskan peranannya sebagai Spider-Man / Peter Parker, dan dia akan disertai Benedict Cumberbatch, Zendaya, Jacob Batalon, Alfred Molina, Jamie Foxx, Marisa Tomei, J.K. Simmons, Tony Revolori, Angourie Rice, Martin Starr, Hannibal Buress, dan J.B. Smoove.

Spider-Man: No Way Home akan ditayangkan di pawagam pada 17 Disember 2021.


Saksikan Filem “Love, Again” Di Pawagam Tempatan Pada 21 November

Bagi peminat filem-filem dari Korea Selatan, jangan lupa saksikan filem romantik komedi terbaru berjudul Love, Again di pawagam tempatan mulai 21 November ini.

Diarahkan oleh Park Yong-Jib, Love, Again berkisarkan tentang Hyun-Woo yang sangat menikmati kehidupan solonya setelah bercerai dengan Sun-Young. Dia kemudiannya mendapat tahu bekas isterinya kini sudah mempunyai teman lelaki bernama Sang-Cheol. Walau bagaimanapun, Sang-Cheol tidak tahu bahawa Hyun-Woo dan teman wanitanya itu pernah berkahwin.

Filem ini dibintangi pelakon seperti Kwon Sang-Woo sebagai Jo Hyeon Woo, Lee Jung-Hyun sebagai Park Seon, Lee Jong-Hyuk sebagai Ahn Sang Cheol, Jung Sang Hoon sebagai Myeong Tae, Kim Hyun Sook sebagai Hong Ran dan Yeong, Sung Dong-Il sebagai Head of Department Lee.

Love, Again dibawakan khas oleh MM2 Entertainment. Anda boleh saksikan trailer filem dipemain video dibawah.


Trailer The Invisible Man Telah Dilancarkan, Saksikan Juga Gambar Terbaru!

Pengarah Leigh Wannell (Upgrade) telah kongsikan trailer pertama filem The Invisible Man, adaptasi dari filem klasik seram berjudul sama yang diberikan nafas baru. Anda boleh saksikan trailer tersebut dibawah.

The Invisible Man mengisahkan tentang Cecilia (Elisabeth Moss), yang menerima berita kematian teman lelakinya yang kasar akibat membunuh diri. Dia kemudiannya membina kehidupan baru yang lebih baik. Namun, dia dapat merasakan sesuatu yang aneh berlaku disekeliling, dan mula mensyaki bahawa bekas teman lelakinya itu sebenarnya masih belum mati.

Turut membintangi filem ini adalah Storm Reid, Harriet Dyer, Aldis Hodge dan Oliver Jackson-Cohen yang memainkan peranan sebagai Invisible Man.

Pada awalnya, The Invisible Man menjadi sebahagian daripada “Dark Universe” yang dibangunkan Universal Studios, namun ianya diubah menjadi sebuah filem ‘standalone’ dengan mengambil pencipta francais Upgrade dan Insidious, Leigh Whannell sebagai penulis dan pengarah projek ini.

The Invisible Man akan menemui penonton pada 28 Februari 2020

View this post on Instagram

Pandangan pertama filem reboot The Invisible Man. Akan ditayangkan pada 2020 Kredit: @entertainmentweekly #Kakimuvee
A post shared by  Kakimuvee (@kakimuvee) on Nov 7, 2019 at 5:22am PST

Nov 7, 2019 at 5:22am PST


Program-Program Menarik Di Acara Maya DC FanDome 2021!

Kepada peminat DC, bersiap sedia untuk acara yang dinantikan! DC FanDome, pengalaman peminat global terbaik, akan kembali pada hari Ahad, 17 Oktober (di kebanyakan zon waktu Asia), dengan acara streaming epik yang baru. Acara maya percuma sekali lagi akan mengalu-alukan peminat dari seluruh dunia untuk untuk membawa diri mereka dalam DC Multiverse di DCFanDome.com dan meraikan bintang dan pencipta filem pilihan kegemaran mereka, siri live-action dan animasi televisyen, permainan video, komik, hiburan rumah, dan banyak lagi.

DC Kids FanDome juga akan dilancarkan dengan pengalaman mesra kanak-kanak yang boleh diakses secara berasingan di DCKidsFanDome.com. Selain itu, DC FanDome 2021 akan tersedia di Twitch, YouTube, Facebook dan Twitter, memberi lebih banyak pilihan kepada peminat untuk menyaksikan acara yang bakal berlangsung di Dewan Pahlawan DC FanDome.

Ann Sarnoff, Pengurusi dan Ketua Pegawai Eksekutif, WarnerMedia Studios and Networks Group, berkata: “DC FanDome 2020 adalah pengalaman peminat maya global yang pertama dan mempamerkan setiap aspek DC Universe dengan skala dan akses yang belum pernah dilihat sebelumnya. Tahun ini, kami mengambil semua perkara yang disukai oleh orang ramai mengenai DC FanDome dan mengisikannya kepada peminat dengan memberikan penampilan pertama yang lebih eksklusif, berita terkini, wawancara yang lebih mendalam dan pandangan daripada para bintang dan pasukan kreatif kandungan DC kegemaran mereka.“

Semua program DC FanDome akan ditulis dalam pelbagai bahasa, termasuklah bahasa Arab, Portugis Brazil, Cina, Inggeris, Perancis, Jerman, Itali, Jepun, Korea, Poland, Rusia, dan Sepanyol. Dan DC FanDome sekali lagi akan memberi akses percuma untuk semua peminat di seluruh dunia. Menambah pengalaman DC FanDome di seluruh dunia, peminat di China akan dapat menikmati kandungan global serta pelbagai kandungan DC tempatan yang eksklusif dan menarik.

Antara yang menarik di DC FanDome!

Antara yang menarik di DC FanDome!

Antara yang menarik di DC FanDome!

DC FanDome akan menampilkan barisan pelakon dan pencipta yang tiada tandingannya di sebalik permainan video DC, komik, filem, dan rancangan TV kegemaran peminat. Jangkakan berita terkini, treler dan pengumuman eksklusif, rakaman yang tidak pernah dilihat sebelumnya, perbualan yang mendedahkan, dan lebih banyak kejutan di DC FanDome:

Warner Bros. Pictures mempamerkan enam judul yang sangat dinantikan dengan treler baru eksklusif untuk filem The Batman, kandungan baru dari DC League of Super-Pets, pandangan pertama Black Adam, sneak peek The Flash, dan belakang tabir Aquaman and the Lost Kingdom dan Shazam! Fury of the Gods.

Warner Bros. Television akan memberikan pandangan musim terbaru Batwoman, The Flash, Superman & Lois, dan Sweet Tooth; penghormatan perpisahan kepada Supergirl ketika siri itu menghampiri kesimpulan epiknya setelah enam musim; perayaan 100 episod DC’s Legends of Tomorrow; pandangan pertama pada drama baru Naomi yang akan datang; dan menyoroti episod DC’s Stargirl yang akan datang.

Batwoman, The Flash, Superman & Lois,

Warner Bros. Games menampilkan pendedahan baru dari Gotham Knights yang sangat dinantikan, yang dibangunkan oleh Warner Bros. Games Montréal, dan Suicide Squad: Kill the Justice League, yang dibangunkan oleh Rocksteady Studios.

Suicide Squad: Kill the Justice League

Penerbitan DC akan memberi penghormatan warisan salah satu Pahlawan Super terhebat di dunia dan ikon kebenaran dan hak sama rata, Wonder Woman, dengan pameran tiga buku yang akan datang. DC menerokai sejarahnya dengan miniseri dari DC Black Label, Wonder Woman Historia, mengembangkan mitos Amazon dengan Nubia and the Amazons, dan menghormati inspirasi yang diberikannya kepada wanita di seluruh dunia dengan novel grafik asli Wonderful Women of the World. Selain itu, DC akan berkongsi butiran mengenai ansuran komik Batman / Fortnite yang merangkumi alam semesta yang seterusnya, dan peminat juga boleh mengharapkan untuk mendengar lebih banyak mengenai Batman: Fear State yang akan datang, siri enam-terbitan baharu Black Manta, kembalinya Milestone Universe, dan banyak lagi.

HBO Max akan melancarkan pandangan eksklusif siri Peacemaker yang akan datang dan siri terhad DMZ. Perkhidmatan streaming ini juga akan melancarkan lebih banyak kejutan dan menyoroti siri baru serta kepulangan siri kegemaran peminat seperti Titans dan Doom Patrol.

Warner Bros. Animation akan menampilakn siri Aquaman: King of Atlantis; saksikan sekilas pandang animasi komedi dewasa Harley Quinn musim ketiga dan turut berkongsikan animasi #HarIvy; memberikan pandangan yang lebih awal pada bab animasi Dark Knight seterusnya dalam siri Batman: Caped Crusader yang serba baru; dan memberi peminat pratonton Young Justice: Phantoms (amaran: mungkin akan ada spoiler!).

Warner Bros. Home Entertainment akan meninjau dua Filem Animasi DC asli yang akan datang: sorotan Superman dan ahli lain Justice League dalam Injustice, sebuah filem animasi serba baru yang diilhamkan dari permainan video dan buku komik popular, serta tayangan perdana treler untuk filem animasi rompakan terbaru Catwoman: Hunted. Kedua-dua filem ini dihasilkan bersama dengan Warner Bros. Animation.


Video Pandangan Pertama ‘Mr. & Mrs. Smith’ Mengusik Siri Terbaru Donald Glover

Video pandangan pertama Mr. & Mrs. Smith, lakonan Donald Glover dan Maya Erskine, telah didedahkan. Siri terbaru itu akan ditayangkan di Prime Video pada November ini.

Logline rasmi berbunyi, “John dan Jane Smith memasuki fasa baharu perkahwinan mereka selepas bersetuju untuk bekerja sebagai pengintip untuk sebuah agensi misteri”

Anda boleh tonton video pertama dibawah:

Our first look at Donald Glover and Maya Erskine in Mr. & Mrs. Smith – streaming this November on Prime Video. pic.twitter.com/iMkDSRwhVo— Rotten Tomatoes (@RottenTomatoes) July 13, 2023

Glover dan Erskine menerajui Mr. & Mrs. Smith sebagai John dan Jane Smith.

Siri ini berdasarkan filem 2005 arahan Doug Liman yang dibintangi oleh Brad Pitt dan Angelina Jolie. Komedi aksi mengenai pembunuh upahan yang sudah berkahwin yang diupah untuk membunuh antara satu sama lain adalah antara hit terbesar box office, mengaut AS$487 juta berbanding bajet AS$110 juta.

Selain Glober dan Erskine, pelakon ensemble termasuklah  Michaela Coel, Parker Posey, Wagner Moura, Paul Dano, dan John Turturro.

Mr. & Mrs. Smith diterbitkan oleh Glover dan Francesca Sloane.


MinahMoto Trailer

Pelakon: Dayana Roza, Ariz Lufias (Forteen), Cat Farish, Julia Hana dan Aliff Yasraf

Filem Minahmoto ini mengisahkan Aminah, seorang gadis yang cantik tetapi berperwatakan kasar seperti lelaki. Tamat persekolahan, Aminah bekerja di bengkel motosikal milik bapanya.

Aminah juga menyimpan impian ingin memiliki motosikal RXZ dan apabila impiannya tercapai, bermulalah kehidupan Aminah sebagai Minah Moto.


Trailer filem Tubelight lakonan Salman Khan

Filem Tubelight merupakan filem ketiga kolaborasi Salman Khan dengan pengarah Kabir Khan (tak ada kaitan darah daging), dan merupakan remake (tiru tanpa lesen) filem Hollywood, Little Boy yang berlatar belakang perang dunia kedua. Tapi filem Tubelight berlatar belakang Perang Sino-India 1962.

Filem ini akan ditayang pada 1 Syawal 2017 (25 Jun 2017).


Trailer “Thai Cave Rescue” Mengusik Kisah yang Tidak Terungkap untuk Minisiri Neflix

Netflix telah mendedahkan treler rasmi Thai Cave Rescue untuk minisiri drama biografi yang akan datang. Siri terhad itu mengenai misi menyelamat pasukan bola sepak remaja di Thailand yang terperangkap dalam gua pada tahun 2018.

Siri ini akan tersedia untuk penstriman pada 22 September.

Video itu mengusik cerita yang tidak terperi yang berkisar tentang misi menyelamat 12 budak lelaki dan jurulatih bola sepak ketika mereka terperangkap selama 12 hari di dalam gua Tham Luang Nang Non yang dinaiki air.

Ia juga menyerlahkan cabaran yang dihadapi oleh penyelamat termasuk laluan sempit, arus deras, dan paras air yang semakin meningkat akibat hujan lebat yang berterusan.

Thai Cave Rescue dicipta oleh Michael Russell Gunn dan Dana Ledoux Miller, yang juga berkhidmat sebagai showrunner. Siri ini telah difilemkan sepenuhnya di Thailand, dengan pengarah Crazy Rich Asians Jon M. Chu berkhidmat sebagai penerbit eksekutif.


Marvel Kongsikan Kata Kunci Untuk Penonton Mengakses Fail Rahsia ‘Secret Invasion’

Marvel Studios telah mengeluarkan klip preview terbaru untuk siri Secret Invasion yang akan datang.

Peminat perlu melayari laman TheInvasionHasBegun.com dan menaip kata kunci RSD3PX5N7S untuk mengakses fail rahsia yang mengandungi klip video berdurasi 5 minit dimana seorang ejen cuba memberi amaran kepada ejen Ross tentang pencerobohan yang sedang dilakukan oleh puak Skrull.

Secret Invaision menyaksikan Fury yang perlu bergabung dengan sekutunya untuk menghentikan pencerobohan Skrull dan menyelamatkan dunia.

Siri terbaru Marvel Disney+ ini akan memulakan tayangan perdana pada 21 Jun 2023, dengan episod baharu akan ditayangkan setiap Rabu sehingga siri finale pada 26 Julai 2023.

Veteran MCU yang terdiri daripada Samuel L. Jackson, Ben Mendelsohn, Cobie Smulders, Martin Freeman, dan Don Cheadle akan kembali meneruskan peranan mereka.

Siri itu juga akan memperkenalkan watak-watak baru yang dilakonkan oleh ingsley Ben-Adir, Emilia Clarke, dan Olivia Colman


“The Devil Judge” No. 1 Dalam Slot Waktunya

Drama tvN The Devil Judge mendapat tempat pertama dalam slot waktunya malam semalam.

Pada 25 Julai, rating penonton The Devil Judge kekal kukuh. Menurut Nielsen Korea, drama tersebut telah merekodkan purata rating sebanyak 5.5 peratus untuk episod terbaru, sekaligus menduduki tempat pertama dalam slot waktunya di semua saluran kabel.

Sementara itu, drama TV Chosun Love (ft. Marriage and Divorce ) 2 tidak keudara semalam bagi meningkatkan kualiti drama. Drama tersebut telah mencipta rekod peribadi pada Sabtu yang lalu dengan rating sebanyak 13.2 peratus untuk episod terbaru. Rancangan Love (ft. Marriage and Divorce ) 2 akan kembali bersambung pada 1 Ogos ini.

Love (ft. Marriage and Divorce ) 2

Love (ft. Marriage and Divorce ) 2

Akhir sekali, drama KBS 2TV Revolutionary Sisters mengalami penurunan penilaian yang mendadak setelah ditayangkan dalam slot waktu yang berbeza daripada biasa kerana liputan Olimpik Musim Panas 2020. Drama ini mendapat penilaian purata 20.0 peratus, penurunan ketara berbanding rating 30.1 peratus pada episod minggu lalu.


Lee Kwang Soo Gerun Melihat Senarai Belian Individu Misteri Dalam Teaser “The Killer’s Shopping List”

tvN telah melancarkan teaser trailer terbaru drama akan datang The Killer’s Shopping List, yang memaparkan Lee Kwang Soo sebagai Agn Dae Sung, juruwang di sebuah pasar raya.

Dalam teaser tersebut, yang anda boleh lihat di bawah, memaparkan Ahn Dae Sung ketika dia meletakkan barangan runcit yang dibeli individu misteri diatas ‘conveyer belt’ untuk tujuan pembayaran. Namun, barangan tersebut segera menarik perhatian Ahn Dae Sung, bermula dengan sarung tangan yang diliputi sos dan pes tomato, sebiji tembikai dengan kapak yang terbenam dalam buah itu, satu tin sos tomato dengan teddy bear yang terkoyak, tersekat tanpa daya di dalamnya.

Ahn Dae Sung kemudian menjerit ketakutan selepas memandang mata ikan yang ditikam dengan pisau. Resit dicetak dengan teks, “Drama misteri komik pasar raya. Pesalah ada di dalam resit”. Di later belakang, kedengan suara mister yang berkata, “Sila buang resit itu.”

Berdasarkan novel karya Kang Ji Young, The Killer’s Shopping List adalah drama komedi misteri thriller mengenai sebuah kawasan kejiranan di pinggir bandar Seoul. Apabila mayat misteri ditemui di sekitar bangunan pangsapuri, resit pasar raya menjadi bukti penting yang memulakan pencarian pembunuh yang cukup menghiburkan.

Lee Kwang Soo memainkan watak sebagai Ahn Dae Sung, anak kepada pemilik pasar raya. Dia dianggap genius dengan daya ingatan yang kuat, tetapi kehidupannya berubah menjadi teruk selepas berlaku kejadian di pasar raya ibunya ketika dia berusia 10 tahun. Walaupun ingatan cemerlang, dia gagal dalam peperiksaan perkhidmatan awam selama tiga tahun berturut-turut.

The Killer’s Shopping List akan ditayangkan April ini.


Pengarah Travis Knight Berundur Dari Projek Filem Uncharted

Pengarah Travis Knight terpaksa berundur dari projek filem permainan video Uncharted gara-gara percanggahan jadual yang melibatkan aktor utamanya, Tom Holland.

Menurut laporan Deadline, penggambaran filem Spider-Man 3 yang dibintangi Tom Holland telah menyebabkan jaduan penggambaran Uncharted berubah, dan ini turut menganggu jadual bekas pengarah Bumblebee itu. Sebelum ini, Uncharted telah bertukar lima pengarah sejak ia diumumkan beberapa tahun lali.

Setakat ini Holland dan Mark Wahlberg masih lagi terikat dengan projek tersebut.

Pihak studio dilaporkan akan mengubah jadual tayangan sementara mencari pengarah baru. Uncharted dijadualkan tayangannya pada 18 Disember 2020.

Uncharted berdasarkan permainan video aksi penggembaraan berjudul Uncharted: Drake’s Fortune yang dihasilkan Naughty Dog dan Sony Interactive. Ia membawa pemain menyertai penggembaraan keturunan pengembara terkenal Sir Francis Drake, iaitu Nate Drake – seorang pemburu harta karun yang menjumpa kota emas El Dorado yang terletak di Amerika Selatan. Pencariaannya bagaimanapun turut disertai musuhnya dan terpaksa berhadapan dengan makhkluk-makhluk menakutkan.


Sifat Ingin Tahu Telah Memakan Diri Dalam Trailer Filem Seram Korea “Warning: Do Not Play”

Syarikat pengedar filem tempatan, MM2 Entertainment Sdn. Bhd. membawakan kepada penonton tempatan, sebuah filem seram dari Korea berjudul Warning: Do Not Play yang akan ditayangkan pada 5 September ini.

Filem ini mengisahkan tentang Mi-Jung, seorang pengarah baru yang meminati genre seram, merancang untuk membikin sebuah filem seram. Suatu hari, dia mendapat tahu daripada rakannya, Jun-Seo, mengenai sebuah filem yang dikatakan dirakam oleh hantu.

Atas sifat ingin tahu yang tinggi, dia mula menyiasat mengenai filem itu hingga membawanya bertemu dengan pengarah sebenar filem itu, Jae-Hyun. Namun, dia mula diganggu kejadian-kejadian aneh akibat tidak mempedulikan amaran Jae-Hyun yang menyuruhnya melupakan tentang filem itu.

Warning: Do Not Play dibintangi pelakon Seo Yea-Ji, Jin Seon-Kyu dan diarahkan oleh Kim Jin-Won.

Anda boleh saksikan trailer filem tersebut dipemain video dibawah.


China Tutup Semula Pawagam

Deadline melaporkan bahawa China menutup semula semua pawagam di seluruh negara selepas laporan baru-baru ini mendedahkan bahawa sebahagian negara itu telah bersedia untuk membuka semula pawagam.

Para pemilik pawagam telah dihubungi Biro Perfileman Kebangsaan China, dan telah diarahkan untuk menutup semula perniagaan mereka. Tiada jangka masa yang diberikan untuk membuka semula pawagam.

China berharap dapat membuka semula pawagam untuk membantu meningkatkan semula industri perfileman di negara tersebut di tengah-tengah pandemik Coronavirus. Mereka juga mempunyai perancangan untuk menayangkan semula francais Avengers dan Avatar dpawagam.

dan juga mempunyai rencana untuk menguraikan raksasa box office Avatar dan francais Avengers di pawagam.

Penularan wabak COVID-19 telah perlahan di China, namun beberapa sumber rasmi mendedahkan bahawa terdapat “kenaikan dalam kes-kes yang diimport” selepas 53 kes dilaporkan semalam yang mana kesemuanya telah tiba dari luar negara.

Awal minggu ini, media antarabangsa mendedahkan bahawa lebih 500 pawagam bersedia untuk dibuka semula selepas ditutup sejak penghujung Januari akibat penularan wabak COVID-19. Penurunan kes yang mendadak telah mendorong beberapa bahagian di negara China untuk membuka semula perniagaan mereka.


Review Filem: Master (2021)

Sudah lama rasanya kita tidak dihidangkan dengan filem filem Tamil dan yang seumpama dengannya di pawagam lebih lebih lagi dengan penutupan pawagam kebelakangan ini. Filem Tamil terakhir yang dapat kami tonton di pawagam adalah Baaghi 3 pada 12 Mac 2020 yang lalu. Menampilkan superstar Vijay pada kali ini arahan Lokesh Kanagaraj, filem Master menemui penonton...

Review Filem: Master (2021)

Sudah lama rasanya kita tidak dihidangkan dengan filem filem Tamil dan yang seumpama dengannya di pawagam lebih lebih lagi dengan penutupan pawagam kebelakangan ini. Filem Tamil terakhir yang dapat kami tonton di pawagam adalah Baaghi 3 pada 12 Mac 2020 yang lalu.
Menampilkan superstar Vijay pada kali ini arahan Lokesh Kanagaraj, filem Master menemui penonton di pawagam pada Mac 2021 di Malaysia terutamanya. Mengisahkan tentang kehidupan seorang pensyarah di sebuah kolej yang sangat disanjung oleh para pelajar di kolej tersebut.
Walaupun penampilannya yang agak selekeh dan tidak menggambarkan keperibadian seorang pensyarah akan tetapi beliau tetap berada pada tempat yang tersendiri di hati pelajar sekalian.
Konflik bermula apabila terdapat ketidakpuasan hati dalam kalangan pelajar setelah keputusan pilihan raya kampus yang di pengerusikan oleh pensyarah tadi keluar dan pihak penentang kalah tipis kepada pemenang dengan 60 undi.

Dengan campur tangan pihak luar dengan pengaturan perkara tertentu, pensyarah ini kemudiannya ditempatkan di sebuah tempat yang baharu. Berhadapan dengan masalah disiplin yang cukup hebat dan ancaman luar, pensyarah itu tadi melalui beberapa perkara yang mengubah kehidupannya.

Dengan durasi kurang seminit mencapai 180 minit, filem ini berdurasi 179 minit memaparkan kisah kehidupan pensyarah dari awal hingga akhir.
Akan tetapi, agak mengecewakan kerana para penonton disajikan dengan  penceritaan yang agak tergantung dan dengan pacing yang begitu laju sehingga menimbulkan rasa kekeliruan dan kebosanan semasa menonton filem ini. Plot penceritaan dilihat stabil setelah selesai satu jam filem bersiaran.
Bagi mereka yang mungkin menginginkan aksi pergaduhan yang melampau batas akan menemui kekecewaan dalam pengharapan itu kerana babak aksi dalam filem Master ini hanyalah pada kadar purata sahaja.

Filem ini juga tidak ketinggalan menyajikan babak babak yang dilihat begitu memualkan untuk ditonton.
Kesimpulannya, ternyata dengan penampilan Vijay tidak dapat menjamin akan kualiti sesuatu filem, pelakon mungkin memiliki aura mereka yang tersendiri akan tetapi sekiranyan garapan jalan cerita itu tidak begitu memberangsangkan ia akan turut menjejaskan pengalaman menonton sesebuah filem.

                   Rating Kakimuvee

3/5


Trailer filem Thriple Threat

Trailet pertama telah tiba untuk filem “Triple Threat” lakonan Tony Jaa, Iko Uwais dan Tiger Chen mengetuai pelakon utama termasuk Celina Jade, Michael Jai White, Jeeja Yanin, Scott Adkins, Michael Bisping dan Michael Wong.

Jesse V. Johnson mengarahkan filem ini mengisahkan tentang  penculikan anak perempuan seorang jutawan. Pasukan tentera upahan dan sekumpulan pembunuh profesional diupah untukdan menghentikan sindiket penculikan itu. Well Go USA akan mengedarkan filem ini, tetapi tarikh tayangan belum ditetapkan lagi.


20 Filem Yang Mendapat Rating Tertinggi Di Laman IMDb

Selain laman Rottentomatoes, Metacritic dan CinemaScore, IMDb juga menjadi para penonton untuk mengentahui rating sesebuah filem. Berbanding Rottentomatoes dan Metacritic yang lebih mementingkan rating dari para pengkritik profesional, IMDb dan CinemaScore mengambil rating dari para penonton.

Tetapi untuk artikel kali ini, kami akan menggunakan platform dari IMDb terlebih dahulu, dan berkongsikan kepada anda 10 filem yang mendapat rating tertinggi dilaman IMDb. Rating ini disusun mengikut jumlah undian penonton, walaupun terdapat filem berkongsi rating yang sama, tetapi kedudukan dibezakan dengan jumlah undian.

Jadi mari kita lihat, filem manakah yang berada dalam carta top 20 IMDb.

Filem ‘pecah otak’ arahan David Fincher, dan dibintangi pelakon seperti Morgan Freeman, Brad Pitt, Kevin Spacey. Dua detektif, seorang yang masih baru dan seorang veteran, memburu pembunuh bersiri yang menggunakan tujuh dosa maut sebagai motifnya.

Filem sains fiksyen thriller arahan Christoper Nolan yang cukup popular dikalangan kaki-kaki wayang. Berkisarkan sekumpulan angkasawan yang mengembara melalui ‘wormhole’ di angkasa dalam usaha mencari planet yang sesuai bagi meneruskan kelangansungan hidup umat manusia.

18. One Flew Over the Cuckoo’s Nest (1975)

Filem One Flew Over the Cuckoo’s Nest merupakan sebuah filem drama arahan Milos Forman yang diterbitkan pada tahun 1975. Berkisarkan seorang penjenayah yang mengaku tidak waras dan dimasukkan ke institusi mental, di mana dia memberontak terhadap jururawat yang menindas dan mengumpulkan pesakit yang takut untuk menyertai pemberontakkannya.

Filem One Flew Over the Cuckoo’s Nest

Filem gangster arahan pengarah legenda, Martin Scorsese. Kisah Henry Hill dan kehidupannya dalam dunia gangster. Kisahnya merangkumi hubungan dengan isterinya Karen Hill dan rakan-rakannya, Jimmy Conway dan Tommy DeVito dalam sindiket jenayah Itali-Amerika.

16. Star Wars: Episode V – The Empire Strikes Back (1980)

Setelah pemberontak dikuasai secara kejam oleh Empayar di planet ais, Hoth, Luke Skywalker memulakan latihan Jedi dengan Yoda, sementara rakan-rakannya yang telah kejar oleh angkatan Darth Vader dan seorang pemburu upahan bernama Boba Fett di seluruh galaksi.

15. The Lord of the Ring: The Two Towers (2002)

Filem kedua dalam trilogi The Lord of the Ring. Sementara Frodo dan Sam berada lebih dekat ke Mordor dengan bantuan Gollum yang cerdik, Fellowship of the Ring yang berpecah-belah itu terpaksa menentang sekutu baru Sauron, iaitu Saruman, dan gerombolan tentara dari Isengard.

Filem aksi sains fiksyen arahan The Wachowski Brothers, lakonan Keanu Reeves, Laurence Fishburn, Carrie-Anne Moss. Seorang penggodam komputer belajar dari pemberontak misteri mengenai hakikat sebenar realitinya dan peranan dalam perang melawan pengawalnya.

13. The Good, The Bad And The Ugly (1966)

Filem The Good, the Bad and the Ugly merupakan sebuah filem aksi koboi keluaran Itali Sepanyol tahun 1966 arahan Sergio Leone. Plot ini berkisar pada tiga orang koboi yang bersaing untuk mencari harta karun yang terkubur di tengah-tengah kekacauan Perang Saudara Amerika (khususnya Kempen New Mexico pada tahun 1862), sambil terlibat dalam banyak pertempuran dan pertarungan di sepanjang jalan.

The Good, the Bad and the Ugly

12. The Lord of the Ring: The Fellowship of the Ring. (2001)

Pembuka trilogi The Lord of the Ring, dengan undian sebanyak 1.6 juta dari pengguna IMDB, The Fellowship of the Ring berada di kedudukan ke-12 carta top 20 IMDb. Mengisahkan seorang Hobbit dari Shire bersama-sama lapan sekutunya yang dalam misi memusnahkan cincin berkuasa sekaligus menyelamatkan Middle-Earth dari ancaman Dark Lord Sauron.

Filem legenda lakonan Tom Hanks, arahan Robert Zemeckis. Masih lagi releven untuk ditonton pada zaman ini. Dari presiden Kennedy dan Johnson, peristiwa peperangan di Vietnam, Watergate dan peristiwa bersejarah lainnya berkembang melalui perspektif seorang lelaki Alabama dengan IQ 75 bernama Forrest Gump, yang satu-satu hasratnya adalah untuk bersatu kembali dengan kekasih masa kecilnya. Dengan jumlah undian dari pengguna sebanyak 1.73 juta, Forrest Gump berada ditangga ke-11 carta top 20 IMDB

Filem arahan David Fincher ini berkongsi rating dengan filem Lord of the Ring: The Fellowship of the Ring. Bagaimanapun jumlah undian membezakan kedudukan diantara kedua-dua filem ini. Filem pertama Lord of the Ring mendapat 1.5 juta undian dari para penonton manakala filem Fight Club mendapat undian sebanyak 1.78 juta dari penonton, sekaligus menolak filem arahan Peter Jackson itu terkeluar dari senarai top 10 IMDb.

Filem ini mengisahkan seorang lelaki (Edward Norton) yang mengalami tekanan hidup apabila mengalami penyakit insomnia yang sangat teruk. Bagaimanapun kehidupannya berubah apabila dia bertemu dengan seorang lelaki bernama Tyler Durden (Brad Pitt) yang berkerja sebagai penjual sabun. Mereka berdua telah menubuhkan sebuah kelab “Fight Club” sehinggakan ia berkembang menjadi sesuatu yang lebih banyak lagi.

Dengan jumlah rating dari penonton sebanyak 1.87 juta, filem arahan Christoper Nolan ini berada ditangga kesembilan dalam senarai top 10 IMDb. Filem ini mengisahkan sekumpulan pencuri yang diberikan tugas untuk cuba memasuki minda seorang C.E.O dan menanam idea. Inception agak memeningkan dan memerlukan fokus yang sangat jitu untuk memahami penceritaan filem ini dari mula sehingga tamat.

Filem arahan Quentin Tarantino ini bukan sahaja berada di senarai 10 filem paling tinggi rating di laman IMDb, malah turut berada dalam senarai 30 filem yang paling banyak menggunakan perkataan ‘Fuck’ dengan jumlah sebutan sebanyak 265 patah perkataan. Terima kasih kepada pelakon John Travolta, Samuel L. Jackson, dan Bruce Willis kerana mereka bertiga terkenal dalam menyumpah seranah didalam filem. Pulp Fiction memaparkan beberapa cerita jenayah yang berlaku di kota Los Angeles, dan disusun dalam kronologi yang berbeza

Sebanyak 4 buah filem mendapat rating 8.9/10, salah satunya adalah filem ‘hitam putih’ 12 Angry Man arahan Sidney Lumet. Dengan undian sebanyak 600 ribu dari penonton, filem ini berada ditangga kelapan dalam senarai 10 filem yang mendapat undian tertinggi di laman IMDb.

Filem bertemakan drama mahkamah ini mengisahkan tentang 12 orang juri yang perlu membuat keputusan sukar keatas kes pembunuhan yang dilakukan oleh seorang remaja berusia 18 tahun. Remaja tersebut dituduh membunuh ayahnya, dan dengan hanya dua orang saksi, memaksa seorang juri untuk mempersoalkan moral dan nilai para juri yang lain sehingga menimbulkan drama dan perbalahan dikalangan mereka.

Dengan jumlah undian sebanyak 1 juta, filem arahan Steven Spielberg ini berada di tangga ketujuh dalam senarai ini. Schindler’s List merupakan filem epik drama sejarah mengenai ahli perniagaan Jerman ketika era Perang Dunia Kedua, Oskar Schindler. Filem ini mengisahkan tentang usaha Schindler yang menyelamatkan lebih 1200 orang yahudi dari menjadi mangsa Holocaust dengan mengambil mereka bekerja di kilang miliknya. Sebagai ahli parti Nazi, dia menggunakan pelbagai cara untuk memastikan pekerja-pekerjanya selamat.

5. The Lord of the Rings: The Return of the King (2003)

The Return of the King merupakan filem terakhir dalam trilogi Lord of the Ring. Dengan undian sebanyak 1.5 juta dari penonton, filem arahan Peter Jackson ini berada ditangga keenam, dibelakang filem Pulp Fiction. Return of the King menyaksikan penggembaraan terakhir Frodo serta rakan-rakannya dalam memusnahkan cincin milik Sauron, sekaligus menghancurkan kejahatan dari tanah Middle-Earth. Filem terakhir ini turut memaparkan pertempuran epik diantara manusia, elves, dwarf yang bergabung untuk menewaskan bala tentera Sauron. Dengan modal hanya $94 juta, The Return of the King berjaya memberi pulangan sebanyak $1.12 billion seluruh dunia.

4. The Godfather: Part II (1974)

Filem The Godfather: Part II berkongsi rating dengan filem The Dark Knight arahan Christoper Nolan. Tetapi ia dibezakan dengan jumlah undian dimana The Godfather: Part II mendapat undian sebanyak 1 juta dari penonton manakala The Dark Knight mendapat lebih 2 juta.

The Godfather: Park II diarahkan oleh pengarah legenda Francis Ford Coppola dan dibintangi pelakon legenda Al Pacino dan Robert Di Niro. Filem kedua trilogi The Godfather ini memainkan dua peranan iaitu sebagai sekuel dan prekuel kepada filem pertama The Godfather, serta menyampaikan jalan cerita yang selari. Kisah pertama menceritakan mengenai Michael Corleone (Pacino) yang melindungi perniagaan jenayah keluarganya, manakala bahagian prekuel menceritakan perjalanan hidup ayahnya, Vito Carleon (Robert De Niro) dalam membina perniagaan keluarga di kota New York.

The Dark Knight merupakan filem ‘superhero’ terbaik yang pernah dihasilkan setakat ini. Terima kasih diatas idea kreatif pengarah Christopher Nolan dan lakonan hebat mendiang Heath Ledger sebagai Joker. Filem sekuel Batman Begins ini mengembangkan lagi karakter Bruce Wayne (Christian Bale) dalam trilogi The Dark Knight apabila dia berhadapan dengan musuh yang agak psikotik dan kejam. Heath Ledger menerima anugerah Academy bagi kategori Pembantu Pelakon Lelaki Terbaik pada 2009, tetapi sayangnya, dia tidak dapat menerima anugerah tersebut, kerana membunuh diri pada tahun 2008.

Filem pertama dalam trilogi The Godfather dan diarahkan oleh Francis Ford Coppola. Dibintangi Marlon Brando dan Al Pacino sebagai ketua fiksyen dalam keluarga jenayah di kota New York. The Godfather mengisahkan tentang kronologi keluarga Carleone yang diketuai oleh Vito Carleone (Brando) dalam menjalani kegiatan jenayah, serta menceritakan transformasi Michael Carleone (Pacino) yang enggan terlibat dengan perniagaan keluarga sehingga dia menjadi ketua mafia yang kejam.

The Godfather menerima banyak pengiktirafan dari para pengkritik dan majlis-majlis anugerah berprestij. Filem ini pernah mendapat anugerah Filem Terbaik Academy Award ke-45 dan Golden Globe Award ke-30, serta disimpan oleh National Film Registry, sebuah badan di US yang memilih karya-karya terbaik untuk disimpan sebagai rujukan untuk generasi akan datang.

Dengan jumlah rating penonton lebih dari 2.1 juta, filem adaptasi dari novel Stephen King berjudul Rita Hayworth and Shawshank Redemption, telah berjaya mengatasi filem The Godfather dengan perbezaan rating sebanyak 0.1. Filem arahan Frank Darabont ini mengisahkan tentang Andy Dufresne (Tim Robbins), yang dipenjara seumur hidup selepas dituduh membunuh isterinya, walaupun dia menegaskan bahawa dia tidak bersalah. Diletakkan di penjara Shawshank, Andy berkawan baik dengan Ellis “Red” Redding (Morgan Freeman). Kebolehannya dalam urusan perbankan, Andy dijadikan alat dalam kegiatan pengubahan wang haram yang diketuai oleh warden penjara Samuel Norton (Bob Gunton).

Dari segi box office, The Shawshank Redemption gagal meraih kutipan yang diharapkan kerana filem ini bersaing dengan filem Pulp Fiction dan Forrest Gump. Filem ini hanya mampu meraih $58 juta dolar, bagaimanapun selepas berjaya menerima banyak pencalonan dari anugerah-anugerah berprestij seperti Academy Award serta sebaran dari penonton yang pernah menyaksikan filem ini, The Shawshank Redemption menjadi filem yang paling banyak disewa pada tahun 1995 dan terus menjadi popular sehinggakini. Pada tahun 2015, filem ini disimpan oleh National Film Registry kerana “budaya, sejarah, atau nilai estetik yang signifikan”.


Trailer Terbaru THE KING’S MAN Menawarkan Rakaman Terbaru Kepada Penonton

20th Century Studios telah melancarkan trailer terbaru filem aksi pengintipan  The King’s Man yang juga merupakan filem prekuel kepada francais Kingsman. Anda boleh saksinya trailer tersebut dipemain video dibawah.

Matthew Vaughn kembali mengarahkan siri terbaru ini. Filem prekual ini dibintangi pelakon Harris Dickinson, Liam Neeson, Ralph Fiennes, Aaron Taylor-Johnson, Daniel Daniel Brühl dan Gemma Arterton.

The King’s Man akan berlatarbelakangkan awal 1900an dan mengisahkan tentang usaha seorang individu dalam menghentikan sebuah organisasi jenayah terancang yang mahu mewujudkan peperangan. Filem prekuel ini juga akan menceritakan bagaimana agensi perisikan Kingsman diwujudkan.

Filem The King’s Man dijangka akan menemui penonton pada 18 September 2020.


Saksikan Reaksi Ethan Hawke & Oscar Isaac Terhadap Trailer “Moon Knight”

Susulan penampilan sulung treler siri terbaru Marvel Studios Moon Knight yang sangat dinanti-nantikan, bintang siri tersebut, Oscar Isaac dan Ethan Hawke duduk bersama untuk merakam reaksi mereka sendiri terhadap treler rasmi itu. Moon Knight akan membuat debut di Disney+ Hotstar pada 30 Mac 2022.

Anda boleh saksikan reaksi mereka dibawah:

Siri akan datang mengisahkan Steven Grant, seorang pekerja kedai cenderahati yang berbudi bahasa, yang dibelenggu dengan memori kehidupan lain. Steven mendapati dia mengalami gangguan identiti disosiatif dan berkongsi badan dengan tentera upahan Marc Spector. Apabila musuh Steven/Marc bertumpu kepada mereka, mereka mesti mengemudi identiti mereka yang kompleks sambil dilemparkan ke dalam misteri yang membawa maut di kalangan dewa-dewa Mesir yang berkuasa.

Moon Knight dibintangi oleh Oscar Isaac, Ethan Hawke dan May Calamawy. Mohamed Diab dan pasukan Justin Benson & Aaron Moorhead mengarahkan kesemua episod.

Jeremy Slater berkhidmat sebagai ketua penulis, dan Kevin Feige, Louis D’Esposito, Victoria Alonso, Brad Winderbaum, Mohamed Diab, Jeremy Slater dan Oscar Isaac sebagai penerbit eksekutif. Grant Curtis, Trevor Waterson dan Rebecca Kirsch berkhidmat sebagai penerbit eksekutif bersama.


Ryan Gosling Sertai Filem Barbie Dengan Membawa Watak Ken

Calon Oscar, Ryan Gosling (La La Land) akan membintangi filem Barbie arahan Greta Gerwig dengan memainkan peranan sebagai Ken, menurut Deadline. Pelakon itu dilaporkan sedang dalam rundingan akhir untuk memainkan watak patung Mattel itu dalam filem Warner Bros yang diarahkan oleh Gerwig (Lady Bird), yang turut menulis lakon layar dengan rakan lama dan kolaborator Noah Baumbach (Marriage Story).

Berdasarkan patung popular Mattel, filem live-action Barbie akan diterajui oleh calon Oscar, Margot Robbie (I, Tonya, The Suicide Squad), yang juga berperanan sebagai produser melalui syarikatnya LuckyChap. Perincian lebih lanjut mengenai plot dan wataknya masih belum didedahkan, tetapi penggambaran dijangka akan dimulakan pada awal tahun depan di Warner Bros. Leavesden Studios di London. Studio itu dilaporkan merancang untuk melancarkan filem Barbie pada 2023.

Ini merupakan kerjasama terbaru Margot Robbie dan Warner Bros. Pictures selepas muncul sebagai watak kegemaran peminat Harley Quinn dalam filem Suicide Squad, Birds of Prey dan yang terbaru, The Suicide Squad.

Barbie pada awalnya dibangunkan di Sony selama beberapa tahun terakhir, bersama Amy Schumer dan kemudian Anne Hathaway yang pada mulanya dalam perbincangan untuk membintangi filem itu, sementara Diablo Cody juga dilaporkan untuk menulis lakon layar. Walau bagaimanapun, pembangunan projek ini akhirnya dipindahkan ke Mattel Films dan Warner Bros. Pictures.


“Nevertheless” Mengakhiri Rancanganya, “The Devil Judge” Capai Rating Tertinggi Menjelangan Siri Finale

Dengan tinggal satu sahaja episod lagi, drama tvN The Devil Judge telah mencapai penilaian tertinggi setakat ini.

Menurut Nielsen Korea (via Soompi), episod terbaru The Devil Judge telah meningkat ke tahap 7.5 peratus, menduduki tangga pertama dalam slot waktunya di semua saluran kabel, dan juga mencipta rekod peribadi drama tersebut.

Selepas mencatatkan penilaian penonton yang sederhana sepanjang siarannya, drama romantik lakonan Song Kang dan Han So Hee, Nevertheless, mengakhiri rancangannya dengan peningkatan rating. Episod terakhir drama tersebut telah merekodkan penilaian penonton sebanyak 1.7 peratus. Bagi yang belum menonton drama ini, anda strim kesemua episod di perkhidmatan streaming Netflix.

Sementara itu, drama The Penthouse 3 terus mengekalkan penguasaannya sebagai program televisyen hari Jumaat yang ramai penonton. Episod terbaru drama hit itu telah merekodkan purata rating sebanyak 18.4 peratus dan kemuncaknya sebanyak 19.8 peratus.

The Penthouse 3 bukan hanya menjadi program yang ramai penonton pada hari Jumaat untuk minggu ke-11 berturut-turut, tetapi juga mengekalkan rentak sempurna sebagai minisiri yang ramai penonton sepanjang minggu.

Drama romantik terbaru MBC, Check Out the Event menyaksikan penurunan ke tahap 0.8 peratus untuk episod kedua. Akhir sekali, drama KBS 2TV, Revolutionary Sisters kekal menjadi program yang paling ramai penonton pada hari Sabtu dengan purata rating sebanyak 29.8 peratus.


Video Review: 7 Hari: Kisah Cinta Langkawi

Ulasan Kakimuvee untuk filem 7 Hari: Kisah Cinta Langkawi dibuat dalam bentuk video. Anda boleh ketahui pandangan Kakimuvee mengenai filem arahan Razaisyam Rashid ini dipemain video dibawah.

Menggunakan nama samaran Diva Asmara dalam talian, Adira adalah seorang vlogger terkenal yang sering memberi nasihat kepada orang yang terlibat dengan masalah percintaan dan turut menerbitkan sebuah buku berjudul “Cara Memikat Hati Lelaki Dalam 7 Hari”.

Joe, seorang lelaki di Langkawi, mencabar Adira untuk membuktikan teorinya dengan memikat hati rakannya, Ben. Selepas menerima cabaran itu, dia mendapati ia bukanlah sesuatu yang mudah kerana seorang lagi rakan Joe, Nik, suka mengganggu rancangan Joe dan dalam masa yang sama, bapa Adira telah memaksa anak rakan niaganya Zul untuk pergi ke Langkawi dan memenangi hatinya.

Filem arahan Anwardi Jamil ini dibintangi pelakon seperti Josiah Hogan, Mark Adam, Peter Davis, dan Chi Azim


[VIDEO] Netflix Lancar Teaser Terbaru “Strangers Things” Musim Keempat

Netflix akhirnya telah melancarkan teaser terbaru untuk musim keempat Stranger Things yang sangat dinantikan. Siri sci-fi kegemaran peminat itu dijadualkan kembali pada tahun 2022.

Video tersebut memberi kita rakaman pertama mengenai kepulangan wira Hawkins kegemaran ramai, termasuk Eleven dan Hopper, yang sekali lagi dijangka akan berada dalam situasi sukar. Video itu juga menggoda pasukan antara Max, Dustin, Lucas, Steve, Nancy, dan Robin serta kedatangan watak baru.

Tonton sneak peek Stranger Things Musim Keempat dipemain video dibawah.

Stranger Things returns in 2022! See you in the upside down pic.twitter.com/9scVCGzekF— Netflix (@netflix) August 6, 2021

Stranger Things ditetapkan pada tahun 1980-an di bandar fiksyen Hawkins, Indiana. Ketika seorang budak lelaki hilang, sebuah bandar kecil mengungkap misteri yang melibatkan eksperimen rahsia, kekuatan ghaib yang menakutkan, dan seorang gadis kecil yang pelik.

Siri ini dibintangi oleh Winona Ryder, David Harbour, Millie Bobby Brown, Finn Wolfhard, Noah Schnapp, Gaten Matarazzo, Caleb McLaughlin, Natalia Dyer, Joe Keery, Charlie Heaton, Sadie Sink, Maya Hawke, Priah Ferguson, Cara Buono, dan Brett Gelman.

Musim Keempat juga akan memperkenalkan beberapa watak baru termasuklah Robert Englund sebagai Victor Creel, Jamie Campbell Bower sebagai Peter Ballard, Eduardo Franco sebagai Argyle, Joseph Quinn sebagai Eddie Munson, Sherman Augustus sebagai Leftenan Kolonel Sullivan, Mason Dye sebagai Jason Carver, Nikola Djuricko sebagai Yuri, Tom Wlaschiha sebagai Dmitri, Myles Truitt sebagai Patrick, Regina Ting Chen sebagai Ms. Kelly, dan Grace Van Dien sebagai Chrissy. Bintang Anne with an E Amybeth McNulty akan memainkan peranan penting sebagai Vickie.

Stranger Things dicipta dan diterbitkan oleh Matt dan Ross Duffer, yang turut berkhidmat sebagai Showrunners. Penerbit Eksekutif terdiri daripada Shawn Levy, Dan Cohen, dan Iain Patterson.

Musim pertama hingga ketiga boleh distrim secara eksklusife di Netflix.


Kutipan Tiket Filem-Filem Tempatan Terkini

Sehingga 6 Mac 2017, sebanyak 10 buah filem tempatan telah dimainkan di pawagam-pawagam tanah air (tidak termasuk Adiwiraku). Dari 10 filem berkenaan, dua filem telah berjaya mengutip kutipan tiket yang memberangsangkan. Dua filem tersebut ialah J Revolusi (RM2.8 juta sehingga artikel ini ditulis) dan Love From Kampung Pisang (Filem Kantonis) dengan kutipan sebanyak RM 1 juta)

Berikut adalah kutipan tiket 10 buah filem tempatan sehingga 6 Mac 2017. Susunan mengikut filem paling tinggi kutipan tiket.

J Revolusi (RM2.8 Juta) – Sehingga 13 Mac 2017
Love From Kampung Pisang – RM1 Juta
Dorm Melati – RM 354 Ribu
Money Money Home  – RM 334 Ribu
I Am Lim Kah Seng – RM76 Ribu
Aku Haus Darahmu – RM60 Ribu
New Year Wish – RM49 Ribu
Pak Pong – RM35 Ribu
“Soulmate”.. Hingga Jannah – RM25 Ribu
Spy In Love – RM4 Ribu

Love From Kampung Pisang – RM1 Juta

Dorm Melati – RM 354 Ribu

Money Money Home  – RM 334 Ribu

I Am Lim Kah Seng – RM76 Ribu

Aku Haus Darahmu – RM60 Ribu

New Year Wish – RM49 Ribu

“Soulmate”.. Hingga Jannah – RM25 Ribu

Spy In Love – RM4 Ribu


“Upin Ipin Jeng Jeng Jeng” Tembusi Pasaran Asia Barat

SELEPAS kejayaan memberangsangkan sebelum ini, filem animasi Upin & Ipin Jeng Jeng Jeng sudah ditempah negara Asia Barat.

Penerbitnya, Datuk Norman Abdul Halim berkata, perbincangan sedang dijalankan dengan pengedar dari negara berkenaan.

“Kita sebenarnya telah ada tempahan di negara Asia Barat untuk filem ini, namun itu semua masih dalam proses perbincangan bersama pengedar di sana.

“Insya-Allah kita akan mendapatkan lagi lebih banyak pengedaran di negara-negara lain agar industri filem animasi tempatan akan mendapat perhatian penonton luar negara sekali gus setaraf karya antarabangsa,” katanya kepada Astro Gempak.

Tambah Norman lagi, filem industri animasi tempatan perlu dibawa ke tahap yang lebih tinggi supaya ia dapat diterima ramai.

Norman berkata, ini sejajar dengan saranan Timbalan Perdana Menteri, Datuk Seri Dr. Ahmad Zahid Hamidi yang meletakkan harapan agar industri animasi tempatan mampu bersaing di peringkat antarabangsa sejajar dengan Transformasi Nasional 2050 (TN50).

“Saya mengharapkan filem animasi Upin & Ipin Jeng Jeng Jeng dapat diterima oleh semua peringkat usia dan lapisan masyarakat.

Norman berkata demikian sewaktu ditemui pada majlis tayangan perdana filem Upin & Ipin Jeng Jeng Jeng, di Cathay Cineplex eCurve Mutiara Damansara, pada Selasa.

Filem itu akan ditayangkan pada 24 November depan.

Selain watak Upin dan Ipin, filem ini turut dibintangi pelakon-pelakon seperti Puteri Balqis, Awie, Sarah Ali, Gambit dan Remy Ishak.

Filem ini merealisasikan impian kanak-kanak untuk melihat cerita Upin dan Upin dilakonkan dalam alam nyata.

Upin & Ipin Jeng Jeng Jeng adalah filem usahasama Les’Copaque Production dan KRU Studio untuk menaikkan kembali industri filem tempatan yang dilihat semakin merudum.


Rating “Little Women” Meningkat Pada Episod Keempat

Selepas menyaksikan penurunan mendadak jumlah penonton semasa perayaan Chuseok (Hari Kesyukuran Korea), tiga drama hari minggu menunjukkan peningkatan rating mereka pada siaran 11 September.

Menurut Nielsen Korea (via Soompi) rating drama terbaru tvN Little Women kembali meningkat apabila episod keempatnya merekodkan rating 7.3 peratus, sekaligus mengambil tempat pertama dalam slot waktunya di semua saluran kabel.

Dengan tinggal hanya episod sahaja lagi, drama KBS 2TV It’s Beautiful Now turut menyaksikan peningkatan dengan episod terbaru merekodkan rating 26.2 peratus, peningkatan 4.1 peratus berbanding malam sebeumnya.

Akhir sekali, drama JTBC The Good Detective 2 – yang juga tinggal hanya dua episod sahaja lagi – memperoleh rating penonton sebanyak 6.0 peratus pada episod terbaru.


Jangan Buat Hal Dengan Harley Quinn Dalam TV Spot Birds of Prey

Sempena majlis Game Awards yang berlangsung baru-baru ini, studio Warner Bros. Pictures telah melancarkan TV Spot terbaru filem Birds of Prey, TV Spot tersebut yang memaparkan Harley Quinn dan rakan-rakannya menentang konco-konco Black Mask dan Victor Zsasz yang cuba mengganggu mereka.

Anda boleh saksikan tv-spot tersebut dibawah.

Birds of Prey diarahkan oleh Cathy Yan, menjadikan dia pengarah wanita Asia pertama mengarahkan filem Superhero. Skrip filem disediakan oleh Christina Hodson.

Filem ini dibintangi Margot Robbie yang meneruskan wataknya sebagai Harley Quinn, Mary Elizabeth Winstead yang akan membawakan watak Huntress, Jurnee Smollet-Bell sebagai Black Canary, Ella Jay Basco sebagai Cassandra Cain/Batgirl, Ewan McGregor sebagai penjahat utama, Black Mask serta Rosie Perez sebagai Renee Montoya.

Selepas berpisah dengan Joker, Harley Quinn mula mengumpul ahli-ahlinya yang terdiri daripada Black Canary, Huntress dan Renee Montoya dalam usaha mereka untuk melindungi seorang gadis, Cassandra Cain yang diburu penjenayah yang menakutkan dikenali sebagai Black Mask.

Birds of Prey dijangka akan menemui penonton pada 7 Februari 2020.

“Blow something up, hit someone. Nothing gets a guy’s attention like violence.”
Watch the latest Birds of Prey teaser before Harley loses her temper. pic.twitter.com/XVX25hxS2c
— IGN (@IGN) December 13, 2019

— IGN (@IGN) December 13, 2019


Review The Walking Dead 7 Episod 6 “Swear”

The Walking Dead musim ketujuh telah pun memasuki episod pertengahan dan kita masih lagi tidak mengentahui apakah rancangan dan bagaimana hero kita akan menghadapi kumpulan Savior. Setakat yang kita ketahui sehingga kini hanyalah kisah-kisah karakter-karakter tertentu dalam setiap episod.

Jika sebelum ini, kita sudah melihat kisah-kisah Daryl, Carol, dan Maggie, kali ini dalam episod 6, melihat kisah satu lagi karakter dalam kumpulan Rick, iaitu Tara.

Tara terpisah dengan Heather dan terjatuh ke dalam sungai dan kemudian terdampar di sebuah pantai. Tara telah diselamatkan oleh Cindy. Tara kemudiannya telah mengekori Cindy secara rahsia ke sebuah komuniti baru namun ditangkap. Tara kemudiannya diselamatkan sekali lagi oleh Cindy dari dibunuh oleh seorang kanak-kanak bernama Rachel.

Apa yang menariknya tentang komuniti ini, kesemua penghuni mereka adalah wanita dan mereka juga kejam seperti kumpulan Savior, mereka membunuh terus penceroboh atau sesiapa yang mereka lihat tanpa banyak soal. Cuma dalam kes, Tara dia bernasib baik dan diberi peluang untuk tinggal bersama.

Namun, Tara memberitahu mereka untuk kembali ke kumpulannya dan menceritakan kisah kumpulannya yang membunuh ahli-ahli kumpulan Savior di pengkalan satelit. Akur dengan permintaan Tara, ketua komuniti tersebut membenarkan Tara untuk pulang dan meminta dua ahli komunitinya menemaninya sehingga ke Alexandria.

Namun tujuan sebenarnya ialah untuk membunuh Tara di luar kem mereka. Tara berjaya meloloskan diri dengan bantuan Cindy sekali lagi dan semasa bergelut dengan salah seorang daripada mereka, Tara mengentahui bahawa kumpulan tersebut menjadi kejam terhadap orang asing disebabkan sejarah kumpulan tersebut yang diserang oleh kumpulan Savior.

Sehingga kini, beberapa komuniti telah ditunjukan termasuk yang terbaru dan ini memberi beberapa option kepada Rick dan kumpulannya untuk merancang dan menghapuskan kumpulan Savior. Kingdom dan Hilltop mempunyai beberapa individu yang hebat dan berani, manakala komuniti baru ini mempunyai senjata, cuma Rick perlu berjumpa dan berbincang dengan ketua kumpulan komuniti baru ini untuk meyakinkan mereka untuk turut serta bertempur dengan kumpulan Savior.

Ini disebabkan kumpulan baru kelihatan begitu sukar dan mungkin akan membunuh mana-mana individu yang dikesan berada berdekatan dengan kawasan penempatan mereka tanpa banyak soal.

Walaupun episod kali ini lebih menarik dari sebelumnya, ianya masih perlahan sejak episod kedua. Momentum musim kali ini semakin lama semakin perlahan, mungkin kita akan lihat konfrontasi antara Savior dan beberapa komuniti dalam siri tv ini berlarutan sehingga musim hadapan.

Episod akan datang, “Sing Me A Song” yang akan menceritakan lebih dalam mengenai kumpulan Savior dan kisah beberapa ahli kumpulan Alexandria yang keluar mencari bekalan untuk Negan.


TV Spot Terbaru Han Solo: A Star Wars Story

Kurang sebulan lagi sebelum tayangan filem spin off Star Wars yang berjudul Solo: A Star Wars Story. Bagi merancakkan lagi promosi filem berkenaan, pihak Disney dan Lucasfilm telah melancarkan TV Spot terbaru yang anda boleh tonton dipemain video dibawah.

Filem spin off terbaru ini mengisahkan pengembaraan salah seorang watak ikonik Star Wars iaitu Han Solo diawal penglibatannya sebagai sebagai penyeludup bagaimana karakter tersebut menjumpai rakanya iaitu Chewbacca dan Lando Calrissian.

Diarahkan oleh Ron Howard, Han Solo: A Star Wars Story dibintangi oleh Alden Ehrenreich sebagai Han Solo, Donald Glover sebagai Lando Calrissian dan Joonas Suotamo sebagai Chewbacca serta beberapa pelakon lain seperti Woody Harrelson, Paul Bettany, Emilia Clarke dan Phoebe Waller-Bridge.

Han Solo: A Star Wars Story

Han Solo: A Star Wars Story dijangka akan menemui penonton pada 25 May 2018

Han Solo: A Star Wars Story


Jason Momoa Tidak Lagi Menjadi Aquaman, Akan Beralih Ke Watak Baharu DC

Perancangan DC Studios mengenai dunia sinematik adiwiranya masih belum diketahui, tetapi menurut laporan daripada The Hollywood Reporter, masa depan pelakon Jason Momoa dalam DCU mungkin akan mengalami banyak perubahan.

Dalam laporan eksklusif yang dikeluarkan THR baru-baru ini, masa depan DC Universe dikatakan akan berubah-ubah, dengan CEO bersama, James Gunn dan Peter Safran dikatakan ingin membuat beberapa perubahan besar dalam dunia sinematik itu.

Menurut laporan itu lagi, kemungkinan besar, tiada lagi filem Aquaman dimasa hadapan, sebaliknya mereka akan menggunakan Jason Momoa untuk peranan lain – iaitu sebagai antihero DC Lobo.

Laporan itu turut menyatakan,  Momoa berpotensi menamatkan watak adiwira Atlantis itu selepas sekuel Aqaman and The Lost Kingdom, yang akan dikeluarkan pada 25 Disember 2023.

Selepas itu, dia boleh beralih ke watak Lobo – makhluk asing yang bekerja sebagai askar dan pemburu upahan galaksi.

Walaupun Lobo tidak banyak digunakan dalam mana-mana kandungan aksi-langsung, baik siri atau filem, personaliti watak itu bersesuaian dengan cara Gunn mengendalikan karakter yang hampir serupa, seperti ahli Guardians of the Galaxy dan juga Suicide Squad.

Bercakap mengenai laporan itu, Gunn tidak dapat mengesahkan perkara itu benar atau tidak, tetapi mengatakan bahawa sebahagian daripada apa yang terkandung di dalamnya adalah benar, ada yang tidak, dan ada yang “separuh benar,” manakala sesetengahnya masih belum diputuskan oleh mereka.

Pada penghujung bebenang tweetnya, Gunn berkata bahawa dia tidak boleh berkongsi lebih banyak lagi tentang masa depan DCU, kerana mereka masih mempunyai banyak lagi pekara untuk difikirkan, dan bagaimana perancangan mereka dapat digerakkan di masa hadapan.

Dalam satu siri tweet pada hari Khamis yang lalu, Gunn menyedari bahawa dia kini berada dalam “persekitaran yang pecah-pecah” apabila dia dan Peter Safran mengambil alih DC Studios

Gunn juga berkata bahawa akan ada “tempoh peralihan yang tidak dapat dielakkan” semasa dalam proses perancangan sepuluh tahun untuk Warner Bros. Discovery.


Carnage Mungkin Akan Muncul Dalam Filem Venom

Walaupun sebelum ini watak supervillain Carnage dikatakan tidak akan membuat penampilan dalam filem lakonan Tom Hardy yang berjudul Venom, tetapi laporan terbaru dari laman web CBR.com mengatakan, karakter tersebut mungkin muncul dalam filem spin off Spider-Man terbitan Sony itu.

Ini berdasarkan laporan dari That Hashtag Show,  Cletus Kasady aka Carnage mungkin ditunjukkan pada babak akhir filem tersebut atau semasa babak ‘post credit’. Watak tersebut dikatakan akan bertemu Dr. Ashley Kafka sebelum symbiote yang mencari host menyerang Kasady . Jika laporan dari That Hashtag Show itu benar, berkemungkinan besar, sekuel filem Venom akan menyaksikan pertembungan diantara Eddie Brock dan Cletus Kasady sebagai Carnage.

Filem pertama Venom ini diadaptasikan dari minisiri Lethal Protector yang memberi fokus per’seteru’an diantara Eddie Brock dan Life Foundation yang diketuai oleh Dr. Ashley Kafka dan juga beberapa symbiote. Diawal pembikinan Venom, Carnage dikhabarkan bakal menjadi villain yang bakal ditentang oleh Eddie Brock, bagaimanapun sebaliknya Dr. Ashley Kafka telah disahkan menjadi villain utama filem Venom.

Carnage pertama kali diperkenalkan dalam komik Amazing Spider-Man keluaran #344. Diawal kemunculan Carnage, Cletus Kasady merupakan pembunuh bersiri dan telah berkongsi bilik sel yang sama dengan Eddie Brock semasa di penjara pulau Ryker. Selepas berjaya melarikan diri dari penjara, sebahagian symbiote yang ada pada dalam Eddie Brock telah terpisah dari badan Eddie dan pergi ke badan Cletus Kasady. Simbiosis diantara Kasady dan syimbiote menyebabkan mental Kasady semakin tidak stabil dan menjadikan Kasady semakin merbahaya.

Venom diarahkan oleh Ruben Fleischer, manakala skrip ditulis oleh Jeff Pinkner dan Scott Rosenberg. Selain Tom Hardy, filem ini juga turut dibintangi Jenny Slate, Michelle Williams dan Riz Ahmed dan bakal menemui penonton pada 5 Oktober 2018


BoBoiBoy Bakal Menggegar Pawagam Di Turki Tahun Ini Dengan Dua Tayangan Filem Berturut-Turut

Francais animasi superhero Malaysia, BoBoiBoy, bakal menggegar pawagam di serata negara Turki dengan penayangan dua filem pecah panggung dari francais tersebut di penghujung tahun ini. Monsta, studio di belakang tabir BoBoiBoy, akan bekerjasama dengan pengedar tempatan iaitu  CJ Entertainment Turkey dan Two Productions untuk membawakan BoBoiBoy: The Movie pada bulan September tahun ini, disusuli dengan sekuelnya iaitu BoBoiBoy Movie 2.

Namun Monsta tidak berhenti sekadar di situ, kerana studio tersebut turut dalam perbincangan untuk membawa kesemua 76 episod siri animasi BoBoiBoy dan BoBoiBoy Galaxy ke kaca-kaca televisyen di Turki. Kesemua filem dan siri animasi tersebut turut akan dialih bahasa ke dalam Bahasa Turki, supaya para penonton dapat mendalami watak superhero kegemaran mereka dengan lebih rapat lagi.

Francais animasi BoBoiBoy yang kian popular ini telah berjaya menembusi pasaran hiburan di lebih 70 buah negara seperti di Asia Tenggara, India, dan MENA (Middle East and North Africa), dan kini Turki bakal menjadi medan baharu bagi francais ini untuk mengembangkan sayapnya ke negara-negara yang berhampiran.

Monsta komited dalam menerajui usaha pengeksportan animasi Malaysia yang berkualiti tinggi, dan berharap dengan ketibaan BoBoiBoy di Turki, jutaan penonton baharu akan dapat menikmati siri animasi tersebut yang sarat dengan aksi, komedi, dan hiburan untuk seisi keluarga.


NETIZEN TENTUKAN PLOT TWIST ‘MIS TRES HERMANAS’ MALAYSIA

Taruhan berani Astro Prima perkenal format interaktif ‘open-ended’ bakal buka dimensi baharu dalam industri kandungan drama tanah air

Drama bersiri ‘Hati Yang Dikhianati’ terbitan Astro Prima dan syarikat produksi Global Station Sdn. Bhd. merupakan sebuah lagi naskhah adaptasi melayu daripada telenovela popular Venezuela, ‘My Three Sisters’ atau lebih dikenali dengan judul asal dalam Bahasa Sepanyol iaitu ‘Mis Tres Hermanas’. Kisah melodrama yang diterajui oleh Ricardo Alamo, Scarlet Ortiz dan Roberto Moll pada ketika itu pernah mencetuskan fenomena luar biasa ketika siri tersebut ditayangkan di Malaysia sekitar tahun 2002.

Karya ‘Mis Tres Hermanas’ versi Malaysia ini diarahkan oleh sutradara Riza Baharuddin serta turut menampilkan barisan penulis skrip yang diketuai oleh Eenaz Mokhtar. Antara barisan pelakon yang membintangi drama bersiri ini termasuklah Isyariana, Amar Baharin, Mona Allen, Zamarul Hisham, Che Puan Syamim Farid, Afifah Nasir, Arena Iman, Shah Iskandar, Mia Nasir, Fazlina Ahmad Daud, Sahronizam- Noor serta ramai lagi.

Tampil dengan format berbeza berbanding sebarang karya adaptasi yang pernah diterbitkan sebelum ini di platform Astro, buat julung kalinya struktur naratif penceritaan dan pembinaan watak naskhah ini bakal ditentukan berdasarkan konsep model interaktif terbuka atau ‘open-ended’ yang dipengaruhi oleh maklum balas audiens dan rekod jumlah tontonan dari semasa ke semasa. Jumlah keseluruhan episod untuk drama adaptasi ini juga turut bergantung kepada penerimaan penonton.

Drama ‘Hati Yang Dikhianati’ bakal bersiaran menerusi slot Tiara secara eksklusif pada setiap hari Isnin hingga Jumaat, jam 6.00 petang mulai 12 April 2021 di saluran Astro Prima (105) serta turut boleh distrim menerusi aplikasi Astro GO dan on demand untuk pilihan yang lebih fleksibel.


Michael Cera & Issa Rae Sertai Filem Aksi-Langsung “Barbie”

Penggambaran filem aksi-langsung Barbie diteruskan di United Kingdom, dan Warner Bros. Pictures terus mengembangkan lagi barisan pelakonnya dengan pertambahan tiga lagi pelakon bintang.

Menurut People Magazine, calon Emmy, Issa Rae (Insecure) dan Michael Cera (Scott Pilgrim vs. The World) telah disahkan menyertai Margot Robbie dan Ryan Gosling dalam adaptasi permainan ikonik Mattel itu.

Sementara Variety mendedahkan, bintang Transparent, Hari Nef turut dipilih untuk menyertai filem akan datang. Buat masa ini, butiran lanjut mengenai watak mereka masih belum diketahui.

Berdasarkan patung popular Mattel, filem live-action Barbie akan diterajui oleh calon Oscar, Margot Robbie (I, Tonya, The Suicide Squad), yang juga berperanan sebagai produser melalui syarikatnya LuckyChap. Perincian lebih lanjut mengenai plot dan wataknya masih belum didedahkan, tetapi penggambaran dijangka akan dimulakan pada awal tahun depan di Warner Bros. Leavesden Studios di London. Studio itu dilaporkan merancang untuk melancarkan filem Barbie pada 2023.

Ini merupakan kerjasama terbaru Margot Robbie dan Warner Bros. Pictures selepas muncul sebagai watak kegemaran peminat Harley Quinn dalam filem Suicide Squad, Birds of Prey dan yang terbaru, The Suicide Squad.

Barbie pada awalnya dibangunkan di Sony selama beberapa tahun terakhir, bersama Amy Schumer dan kemudian Anne Hathaway yang pada mulanya dalam perbincangan untuk membintangi filem itu, sementara Diablo Cody juga dilaporkan untuk menulis lakon layar. Walau bagaimanapun, pembangunan projek ini akhirnya dipindahkan ke Mattel Films dan Warner Bros. Pictures.

Barbie dijangka tayang pada tahun hadapan.


Sharifah Amani Mempertikaikan Saranan Ahmad Idham Untuk Sekat Kandungan Netflix

Kontroversi Ketua Pegawai Eksekutif Perbadanan Kemajuan Filem Nasional (FINAS) Ahmad Idham yang mahu kerajaan mengawal selia kandungan digital Netflix telah menimbulkan pelbagai respon dari pelbagai pihak, termasuklah pelakon dan pengarah Sharifah Amani.

Dalam tembualnya bersama BH Online, Sharifah Amani meminta agar FINAS terlebih dahulu menyelesaikan masalah industri terlebih dahulu, bukannya membangkitkan isu yang remeh.

“Letihlah. Banyak lagi masalah industri perfileman yang perlu diberi perhatian dan dicari jalan penyelesaian. Isu ini pernah dibangkitkan dahulu, cuma ia kembali diperkatakan berdasarkan perkembangan semasa.

“Lebih baik FINAS cuba selesaikan masalah industri berkaitan royalti, bajet dan sebagainya. Saya buntu dan risau, apa akan jadi jika kita terus berada di takuk lama. Negara lain sudah maju, tetapi kita masih bercakap mengenai isu yang pada saya, remeh dan boleh diselesaikan sendiri oleh masyarakat,”

Tambah pelakon filem Pekak itu lagi, isu kawalan isi kandungan digital seperti Netflix tidak perlu dibangkitkan kerana platform penstriman itu sendiri sudah mempunyai tetapan untuk mengawal sendiri isi kandungan yang mahu ditonton.

Malah sekiranya merasakan tidak sesuai untuk tontonan, jangan melanggan.

Selain Sharifah, beberapa artis popular lain seperti Beto Kusyairy, Tony Eusoff dan beberapa lagi turut tampil menyelar dan mempertikai saranan oleh Ahmad Idham yang dianggap sebagai tidak adil dan tidak konsisten.